text:
Faune multietniche.4 coments Publicât da il crot il venerdì, febbraio 05, 2010
Al è un gnûf animâl che si cjate pes aghis de basse. Al ven dal sudameriche e al samee un castôr, il so non al è nutrie.
Al è rivât ca di no intai arlevaments pes pelicis. L'afâr nol è lât ben, cualchi animâl al è scjampât, altris a son stâts molâts cuant che a an sierât i arlevaments. Fat al è che, cence nemîs naturâi, la bestie si è cjatade benon e e je deventade masse numerose.
Il probleme al è che e à il vizi di fâ busatis, robis che un farc si sumie. A lis fâs tai arzins dai flums e dai canâi, disfant su dut.
Ce fâ?
Al è cui che al propon il lôr stermini e cui che al dîs che no van tocjâts...
Si à la tipiche reazion taliane ai problemis globâi; nissun si interesse par timp e cuant che la cuestion e sclope si compuartisi in maniere isteriche.


c: text/html

text:
Storiis2 coments Publicât da il crot il giovedì, marzo 27, 2008
In font a viâl Triest a Udin si rive in place Oberdan, passant par là mi è vignude voie di contâ dôs storiis di cent e passe agns indaûr.
La prime e je che di Wilhelm Oberdank cognossût in Italie come Guglielmo Oberdan, zovin nazionalist triestin che tal 1882 al veve cirût di copâ l'imperadôr Austriac in visite a Triest. L'atentât al falì e il zovin atentadôr al fo condanât a muart e picjât.
Al è considerât un dai grancj martars dal patriotisim talian, su di lui a son stadis fatis poesiis, cjançons, placis e scuelis.
La seconde storie e je che dal republican Giovanni Passannante nassût a Salvia di Lucania tal 1849. Cuant che il re talian Umberto I al visità Napoli intal 1878 lui al à cirì di curtissâlu. Cjapât e impresonât al fo torturât par fai confessâ i nons dai siei compliçs ancje se inte realtât al veve fat dut di bessôl.
Sô mari, di plui di setante agns, i siei fradis e lis sûrs a forin metûts in manicomi par il rest de lôr vite, il sô paîs al scugnì cambiâ di non e ancjemò vuê si clame Savoia di Lucania.
Passannante al fo condanât al ergastul. Al fo sierât incjadenât intune preson cence lûs e cence cagadôr, alte 1 metri e 40. Nissun i podeve fevelà. Dopo agns di preson, une volte deventât mat, al fo trasferît in manicomi. Muart tal 1910 i fo taiât il cjâf che al fo tignût in mostre al museu criminologjic de aministrazion penitenziarie dal 1936 al 2007 cuant che ae fin al fo soterât.Dôs storiis di terorisim une vore tristis e malinconichis, dôs storiis talianis.
Il Friûl digjitâl di vuê: mangjant shusi suntun vulcan.7 coments Publicât da il crot il venerdì, marzo 14, 2008
Viodint il gnûf blog di archeologjie di archeofurlane mi e vignût iniment dai prins timps che o ai scomençât a traficâ cun internet, cuant che di robis furlanis inte rêt no tu 'nd cjatavis par nuie e anzit a dî il vêr lis robis bielis a jerin dome par inglês!
E jê vere che il Friûl digjitâl nol è masse grant nancje al dì di vuê però, se si à timp di cirî, si tache a cjatâ verementri di dut. Lassin stâ il mont blogarin che al è nassût dal furlanist e che al è simpri plui svari. Par cui che no lis à letis o segnali un dôs trê robutis cjatadis atôr.
Scomencin cuntun dizionariut japonês-talian-furlan su la lote e lis arts marziâls e une dispense talian-furlan pe difese personâl fate de Friûl Fight System.
Passin dopo a une piçule pagjinute cul manifest par furlan dal slow food: il sfuei di Parigji, e ae fin rivin al glossari di vulcanologjie in marilenghe sul sît svuizar stromboli on-line.
Codroip digjitâl2 coments Publicât da il crot il giovedì, marzo 06, 2008
Al è vignût fûr il gnûf bant di concors dal tradizionâl premi leterari pe narative furlane “San Simon” di Codroip. Lis oparis a saran di fâ rivâ ae biblioteche di Codroip dentri il 1 di Setembar. Inte Jurie a saran fra i altris Aldo Colonello, Franca Mainardis, Carlo Tolazzi, Mario Turello e Giacomo Vit.
Une novitât interessante di chest an e sarà la pussibilitât di publicâ in formât eletronic i libris des oparis segnaladis e di chês che no varan vinçût sul sît internet da la biblioteche.Ben fate! Nancje che vedin let il sugjeriment che il vuestri crot al veve fat timp indaûr.

robotstxt: allowed

filter: keep


text:
Cul vôt a
pro di Bildu, Aralar-Nafarroa Bai, Geroa Bai, Izquierda-Ezkerra e
socialiscj (PSN) e chel cuintri dai doi partîts de diestre (UPN e
PPN), il Parlament de Navare al à fate buine une mozion che e
impegne il guvier di cheste comunitât autonome a rispietâ lis
indicazions che a rivin des autoritâts europeanis e a garantî ancje
in Navare la esistence di une radio che e trasmeti dome par basc. Cu
la stesse maiorance e je stade fate buine ancje une mozion dulà che
si domande al guvier regjonâl un compuartament plui positîf e plui
atîf intal promovi la lenghe basche e, di chê strade, di tornâ su
la sô decision di dineâi la licence ae emitente Euskalerria
Irratia. La astension dai socialiscj e à invezit impedît di fâ bon
ancje un altri pont de mozion che al varès impegnât il guvier de
Navare a colaborâ cu la Comunitât Autonome Basche par che lis
trasmissions par euskara dal prin e dal tierç canâl public EiTB si
puedin viodi in digjitâl ancje in Navare. Unanimitât invezit su la
mozion là che si invide il guvier de Navare a domandâi al ministeri
spagnûl pe industrie di incressi il numar di licencis
radiotelevisivis previodudis par chest teritori in maniere di garantî
une pluralitât plui grande, massime sul plan linguistic.
Font:
Noticias de Navarra, 11/04/13


text:
La
leç che e ricognòs i dirits des comunitâts nativis che a vivin
intal Nord e intal Est de Federazion russe e lis normis che a regolin
lis compensazions in câs che lis tieris là che a vivin chestis
popolazions a patissin dams ambientâi a saran modificadis. La
decision e je stade concuardade dai rapresentants dai ministeris
competents e dal president de associazion che e met adun lis
rapresentancis di chestis minorancis. Si à ancje decidût che i
cambiaments legjislatîfs e altris tematichis che a tocjin i dirits
des comunitâts nativis a saran concuardâts di un grup di lavôr
permanent che al sarà metût sù di pueste.
Font:
Finugor,
07/10/14


text:
Il guvier
de Galizie (Xunta de Galicia) al à inviât une gnove campagne di
promozion linguistiche framieç dai fruts e dai fantats che a
frecuentin i cjamps estîfs. La iniziative e previôt che a sedin
dâts fûr diviers materiâi promozionâi e di lavôr par sburtâ
l’ûs de lenghe galiziane tra la zoventût. Tra lis novitâts di
cheste edizion de campagne si à un concors che al premiarà il
slogan pe lenghe plui biel jessût dai cjamps estîfs. La votazion e
sarà fate par mieç des rêts sociâls e i autôrs dai slogans plui
votâts a varan tant che premi mp3 di musiche e libris par galizian.
Font:
Xunta de Galicia, 09/08/13


text:
Il Bòrd na Gàidhlig, l’organisim di riferiment de politiche linguistiche pal gaelic scozês, al à pandût il so marum pe decision dal BBC Trust di slungjâ ancjemò i timps par permeti di viodi il canâl televisîf par gaelic BBC Alba ancje cul sisteme Freeview. Cun chest sisteme, di fat, si permetarès a ducj di vê acès a chest canâl che la maiorance dai scozês, in dì di vuê, no rive a viodi. La domande e gjolt ancje de poie dal Parlament scozês, ma l’organisim diretîf de BBC al à fat savê che prime di meti lis emissions di BBC Alba ancje su Freeview al podarès passâ fintremai un an.
Font: Bòrd na Gàidhlig, 24/03/10


text:
lunedì 21 marzo 2016
Aeroplanuts di cjarte
13 coments:
- Yaio ha detto...
-
Se par stâ tai limits o vin di fâle curte, cheste achi a é propite ben tirade e stirade cule ûltime rie a sorprêse ancje se biacemai si volarès la indenant cu lis rimis e tignî il Tonin cule Anute. Ma jo i soi otimistic e se Gabriel Marquez al diseve"Sólo porque alguien no te ame como tú quieres, no significa que no te ame con todo su ser" jo i disarès che nol é parce che 'l so spazi aeri nol plui il stes che il Tonin nol rivarà di nessune bande e pues dâsi che 'ne dí si incuintrin di gnûf in tun altri aeropuart par cjapâ il stes avion.Dutcâs lis viis des contiscurtis a son infinidis:-) Mandi
Jaio
- 21/03/16, 15:01
- Giovanni Nello Malisano ha detto...
-
Galiano, jo o fasevi ancje lis barchutis. Tu sês brâf e come simpri al é biel lei lis tôs contis
- 21/03/16, 18:24
- Galliano ha detto...
-
Yaio,
O soi dacuardi cun te, tu disis chel che jo o pensi. La separazion di Anute e Tonin e je circostanziial. Se Tonin a scuele al va indevant dome tirant avionuts di cjarte, puare la mestre che lu varà cun je cui sa par ce tancj agns.
Intant Anute... ma no le dit nuie. Anute e Tonin se no si cjataran intun cualsisei aeropuart, ti siguri che si, si cjataran in cualsisei supermarcjât. Mandi
- 21/03/16, 18:33
-
-
Biei chei aereoplanuts ciariats dai prins nocents sintiments smicjats sui cjavei di Anute.Biele conte. Lussian
- 21/03/16, 19:33
-
-
Mandi Galliano,
une vore biele la conte di Tonin e Anute, leile e fȃs ben al cȗr pe sȏ delicatece e pe inocence che a trasmetin i doi frutins.
Egle T.
- 21/03/16, 22:39
- Galliano ha detto...
-
Bundì Egle, Nello e Lussian, graciis dai vuestris preseaments. O profiti di chest spazi par fâus a voaltris e a dute la famee dai contecurtârs, tancj auguris di une Buine Pasche.
- 23/03/16, 12:44
- Luciano Marinig ha detto...
-
Galiano,inte me scuele al è "Pierino la peste" cal fas aereoplanuts di cjarte e ju tire par dut,fasint inbestialì la puare mestre. Buine pasche a ti e a ducj i contecurtars.Alessia tierce elementar,gneçute di lussian.
- 23/03/16, 14:36
- Galliano ha detto...
-
Alessia,
Prin di dut ti ringracii dai tiei auguris di Pasche e ancje par fâmi savê che te tô scuele o vês "Pierino la peste", che al vignarès a sei un omonim di Tonin il personaç de conte. Chest mi fâs capî che il pas dai agns nol à modificât par nuie: Pierins o Tonins indi jerin une volte, ma che a continuin ancje tal dì di vuê.
Buine Pasche a ti e a to nono Lussian.
Maman,
Galliano
- 23/03/16, 18:15
-
-
Alessia brave. Tu prometis propit ben. Tu sês dute to nono e se tu vâs indenant cussì tu deventarâs une brave scritrice, plui brave dal nono. Buine Pasch a ducj.
Nello Malisano
- 23/03/16, 19:55
-
-
Galliano, a mi a mi vignivin une vore ben ancje i cjapieluts di muredôr, sedi grancj sedi piçui; chei grancj si ju meteve par parâsi dal soreli, e chei piçui si dopravin come barcjutis. Za ch'o soi a us mandi i plui biei auguris di Buine Pasche a ducj, sperant ch'a nus lassin vivi in pâs. Bepi
- 23/03/16, 22:50
- Oscar B. Montoya ha detto...
-
Para Alessia: una vez más me sorprende como la realidad y la ficción entrecruzan sus caminos. Ti auguri une Buine Pasche. Mandi.
- 24/03/16, 15:49
-
-
Par Oscar b. Montoia,buine pasche a ti e famee. Alessia e nono lussian.
- 25/03/16, 13:45
-
-
Us consei no dome i aereos ma ancje i missii... a bastin trei cerins e un fregul di stagnole voluçade... mi insegnà un complant amì moredour dal gno pays...
ADN
- 26/03/16, 22:05


text: Domenie al 2 di Avost e torne la tant spietade manifestazion "Cjistiei Vierts", promovude dal Consorzi pe salve vuardie dai Cjistiei dal Friûl Vignesie Julie. Pe ocasion, i turiscj a podaran visitâ il Palaç Lantieri di Gurize, li che la associazion "Scriptorium Foroiuliense" di San Denêl e fa sarà une dimostrazion su come fâ la cjarte e di scriture in caratars antîcs. Al sarà pussibil ancje crustâ alc parecjât dal cogo Miko. Il cost de jentrade al palaç e je di 7 euros (fruts dai 7 ai 12 agns 3,5 euros), tacant di dîs di buinore.


text:
Il
Parlament scozês al à fate buine, ducj dacuardi, la leç sul
referendum pe indipendence che e regole lis modalitâts pe
organizazion e pal davuelziment de consultazion. Il test al à vût
la poie sei dai partîts a pro de indipendence, tant che SNP e Verts,
sei di chei contraris tant che Laburiscj, Liberâi Democratics e
Conservadôrs. Il referendum si tignarà ai 18 di Setembar dal 2014 e
ai eletôrs, là che pe prime volte a son dentri ancje i fantats di
16 e 17 agns, si ur fasarà une domande secje, ven a dî “La Scozie
aie di deventâ un paîs indipendent?”. La votazion e sarà
anticipade di une campagne referendarie di 16 setemanis là che ogni
sogjet partecipant al varà un limit di spese za fissât. Lis
operazions di vôt a saran controladis di une comission eletorâl
indipendente metude sù di pueste.
Font:
BBC, 14/11/13


text:
SIMPRI BOGNS. Valentino Ostermann, Villotte friulane, Udin, 1892
“Buine sere, fantacinis! / Us domandi libertât / Di podèus çhantâ une danze / Cence jessi disturbât // S’o savès une rizzete, / La vorès propi çhantâ, / Ma no sai dabon nissune / Sôl che dî lalìn-lalâ // Uei çhantâ e jò uei ridi, / Alegramentri jò uei stâ, / Se a cualcùn i fâs fastidi / che si tirin vie di cà.”
E scomence cussì la prime des vilotis racueltis sul finî dal Votcent de bande dal grant studios di folclôr e di tradizions popolârs Valantin Ostermann (Glemone 1841 – Trevoglio –BG- 1904) in chest preseôs volum di 400 pagjinis.
La materie e je organizade par argoment, ven a stâi che, par esempli, intal cjapitul dedicât ae vuere o cjatarìn dome cjantis ispiradis a di chê. No si varà duncje di cirî i titui des vilotis che za o cognossìn, ma avodâsi a leisi dutis lis cuartinis (cuatri viers otnaris, doi plans e doi çoncjâts). I argoments a son une vore svariâts: ligrie, ironie su paîs e su personis, matrimoni, bielece dal om e de femine, fantasiis e desideris di amôr, ricuarts, pâs, zelosie, fedeltât, amôr di patrie, amôr disfortunât, pintiment e v.i. Se si pense che chest gjenar di studi al jere a pene nassût, si pues preseâ ancjemò di plui la opare di Ostermann, no cate che i metodis di ricercje a fossin ancjemò rudimentâls e aprossimatîfs.
Intes 16 pagjinis de introduzion (scritis par talian) l’autôr al mostre di cognossi ben la complessitât de situazion sociolinguistiche dal Friûl (la stesse cjante e pues presentâ variants in montagne, in culine e in planure) e al da cont ancje des racueltis che a jerin stadis fatis prime de sô (Teza, Leicht, Gortani, Arboit, Podrecca). E se di une bande nus fâs fâ muse di ridi la idee di relegâ intun fassicul separât lis cjantis ‘pornografichis’, di chê altre nus gratifiche une citazion tirade fûr dal impuartant periodic L’Illustrazione italiana (1890), che e dîs che i cjants popolârs lombarts no puedin lâ dongje a chei venezians, sarts, sicilians, napoletans e… furlans, “i più profondi di tutti”. ❚
✒ Laurin Zuan Nardin


text:
EDITORIÂL - Su la cuarde de imigrazion
Fevelâ di imigrazion al è tant che cjaminâ suntune cuarde di ecuilibrist: al bisugne distrigâsi tra memorie dal passât e idee di futûr, tra principis assolûts e un sintiment realistic. Provìn a passâle fûr, cheste cuarde.
*** I buonisti di profession – in gjenar no son a stâ li che e je alte densitât di imigrazion – a ripetin: o sin stâts ancje nô emigrants. Vere, ma in timps e mûts diviers, come che i furlans a san ben. A jerin migrazions temporaniis lant li che al jere lavôr, par tornâ indaûr cui sparagns par fâ sù une cjase. O pûr migrazions par simpri, di Toronto ae Argjentine, costruint comunitâts che a àn tignudis vivis lis lidrîs, ma no àn ostacolade une integrazion di sucès, fate di rispiet vuadagnât e ufiert aes gnovis patriis.
*** Vuê nol è cussì: no emigrin muredôrs o contadins, cjarpentîrs o minadôrs. Plui dispès a son zovins cuntun telefonut e cence mistîr, plui dificii di integrâ intun paîs, il nestri, che nol sarà mai plui un paîs di grandis fabrichis, di lavoranzie no cualificade. Nus coventino i vendidôrs ambulants in splaze? Nus coventino chei devant dai supermarcjâts a domandâ cualchi carantan? La integrazion e je rivade in pôcs setôrs, e dispès sot dal segn dal sfrutament: l’arlevament inte planure padane, lis racueltis stagjonâls al Sud, la assistence des badantis ai anzians. Il passât des nestris emigrazions al jere une altre robe.
*** E il futûr? La Italie, e ancje il Friûl, a son a cressite demografiche sot zero. Al è normâl: nissune femine vuê e sacrificarès lis sôs oportunitâts par fâ cinc fîs, nissune cubie si venture a fâ fîs che nol podarès fâ studiâ. E fâ fîs, cuant che il lavôr al è inciert, no je une sielte a cûr lizêr. Vino bisugne di sanc gnûf, di cualchidun che al jempli i vueits di un paîs simpri plui anzian? I buonisti a sostegnin che i imigrâts a contribuissin a paiâ lis pensions a cui che al è rivât a scjampâ de “manarie” de Fornero. Nol è cussì imediât: e lis spesis pai centris di acet, pe istruzion, pe assistence sanitarie dai gnûfs rivâts?
*** Cui che al guvierne il futûr demografic dal Paîs al varès di fissâ un numar di imigrâts che o podìn pardabon prometiur lavôr, integrazion, dignitât di gnûfs citadins. E nissun nol dîs i numars: o patìn une emergjence continue.
*** Cui che al predicje al à il dovê di riclamâsi ai principis. No si pues no acetâ cui che al scjampe di une vuere. Ma no ducj a scjampin di vueris: afghans e pakistans a rivin cirint un futûr miôr – che nol è un crimin – ma no scjampin di vueris (e al sarès strani che a scjampin lassant indaûr feminis e fruts…). A son migrazions economichis, e a àn di rispietâ regulis, tant che i nestris paisans a àn fat intes Americhis o in Australie. E ancje scjampâ di une vuere nol vûl dî trasferîsi par simpri: i Balcans a son stâts passâts di vueris, ma no si son butadis tal forest par simpri interiis popolazions. A van judâts intai cjamps di rifugjâts, judâts intal cirî la pâs e inte ricostruzion, ospitâts il timp che al covente a otignî il cidinôr des armis.
*** Il pape Francesc al à tirât sù une dozene di dispatriâts di une isule greche. Sono stâts ospitâts in Vatican? L’acet nol è un sintiment facilon: al à di jessi acompagnât di dignitât, dome la compassion no baste. E nancje la ipocrisie dal recupar dai migrants in mâr: divuardi a no salvâ cui che al pues jessi salvât. Ma alore tant vâl lâju a cjapâ cui traghets, fâ puints aeris e sdrumâ l’afâr dai scafiscj. Ma soredut, la imigrazion e larès guviernade ae origjin: concession di vistâts, cors di preparazion professionâl intai lôr paîs, intant che si fissin cuotis e limits par ogni an e par ogni paîs. Tignî lis puartis viertis al jemple dome che lis ilusions di chei che a partissin – che no son mai i plui puars e sfortunâts – e i belançs di tancj che a vivin sul afâr dal acet. ❚
✒ Toni Capuozzo


text:
Jugn 2016
JUGN - PRIME PAGJINE. EDITORIÂL - Taramot 40 agns dopo: une ricostruzion “restade li”? / La bataie dai Referendum. Un comitât autonomist pal «no» / L’Arc di Sant Marc / (L)INT FURLANE. Furlans e Stât talian / PAGJINE 2 – IPSE DIXIT. A à n dit de lenghe furlane / Lis celebrazions pal Cuarantesim dal Taramot no si fermin al inovâl dai 6 di Mai | Par no dismenteâ: lis mostris / Dai prins di Mai Là di Moret al à il menù in lenghe furlane / PAGJINE 3 - Biadelore un monument al soldât austrofurlan, che al fâs un pôc justizie | I prins doi muarts furlans / COGNONS DAL FRIÛL / 1976-2016: la Provincie di Udin pe rinassite “cul cjâf” / PAGJINE 4 - Cjaminâ, par no deventâ popul di “cence gjeografie” | “Viandemecum”: istruzions par cjaminâ / Fâs sù ancje tu il Mac di Sant Zuan. Tra lis cerimoniis dal solstizi di Istât, la fieste di Sant Zuan e je tra lis plui antighis / NETITI LA LENGHE / PAGJINE 5 - Lis Miniaturis dal artesan compositôr Glauco Venier. Il so ultin disc in solo al puarte la firme de etichete mondiâl ECM / Il Disc Miniaturis / CJARGNE. Il “Centri di jutori ae vite” di Tumieç / PAGJINE 6-7 - IL LUNARI DI JUGN - SIMPRI BOGNS. Christian Romanini, Sul troi di Aquilee, Pasian di Prât, 2015 / LA POESIE. Estât (1959) / RICETE. Clafoutis di cjariesis / PROVERBIS / IMPRESCJ / ORT FURLAN / I SANTS DAL MÊS. Beât Bertrant / IL PERSONAÇ STORIC. Teresa Zai / NO SON PERAULIS PAR VECJOS. Tutorial / PAGJINE 8 - SLOVENIE. Polemichis in cont di referendum ancje pal Parlament sloven / FRIÛL EUROPE. A Bruxelles e a Udin si domande un rilanç de Europe «unide te diversitât» / Ream Unît: i risultâts eletorâi cuntun voli ai partîts nazionâi / PAGJINE 9 - SCOMENCÂTS PAR FURLAN. Siddharta di Herman Hesse | Il libri e l’autôr | Il tradutôr / Cuant ch’i coli / Cjavàs, il paîs des cevolis / La musiche al di là des Frontieris: i multicolôrs dal Folkest 2016 | Esperiencis artistichis multisensoriâls / PAGJINE 10 - Il Carnico di balon si vierç cuntune biele dimostrazion di lealtât sportive | Il mont mediatic dal Carnico / Medaie de Provincie di Udin a Aureli Argemì, un riferiment pai dirits des lenghis minoritariis e dai popui piçui / PAGJINE 11 - IL FERÂL. Un Spirt fantasiôs e rispietôs / NO PAR FURLAN… MA BOGNS. Musica Endemica, il gnûf viaç dai Lou Dalfin / Une Babêl siore e vivarose / PAGJINE 12 - CUINTRISTORIE DAL TARAMOT. Cuinte pontade. Tal Cupulon, taiant pe braide / DI SCJAS IN SCJAS: I TARAMOTS INTE STORIE FURLANE. 1278 – 1279: i trê scjas //
*** I articui a son disponibii fracant sul titul. Buine leture.


text:
IL GRANT LUNARI DAL FRIÛL. Otubar
IL SORELI, LA ATMOSFERE, LA NATURE
Dopo vê passât la linie imagjinarie dal ecuinozi de Sierade il soreli al va indevant a sbassâsi dilunc de sô parabule celeste di rive jù, fasint cussì calâ la durade dal dì e cressi chê de gnot. Il soreli al spant i ultins clips e dapardut si intraven il rimplant de sô colade. La nature e marche la sô variazion cromatiche, tant che in chest mês i siei cuadris vegjetâi si pandin come une grande palete di colôrs, prime vivarôs e slusints, po smavîts e flaps in spiete dal so impisuliment. I animâi a emigrin o a cirin lis tanis li che a laran in letarc tal lunc Invier. I paisaçs a son tocjâts des primis brumis; il plan e lis vals a puedin za cuvierzisi di fumatis, sul mâr a soflin buere e tramontane.
VORIS DAL CICLI AGRARI
Si fâs la seconde part de vendeme, di racuelte di pomis e di prodots de tiere, soredut patatis e blave, che a vegnin puartâts a cjase, ingrumâts e in part ancje trasformâts pe lôr conservazion. Grandis voris tai curtîi e tes cjanivis pes operazions delicadis de vinificazion in graciis dal tratament atent des uis, dal control dal zucar dai mosts, de lôr ebolizion e dal colôr e savôr dal prin vin. Si tache cu lis gnovis seminis dai cjamps pal prossim an agrari. Dutis lis ativitâts agrariis e lis stessis voris di ricostituzion des scortis, ancje pal riscjaldament vie pal Invier (len e une volte ancje cjarbon e torbe) a vevin di jessi finidis dentri de date di fonde di S. Simon (28-X). Tai zardins si cerpissin i arbuscj dai pomârs, si cjapin sù i bulbis di zîs, spadis, gjorgjinis pe lôr riposizion e conservazion in ambients secs e parâts; cul zovin di lune si moltiplichin par talee madreselvis, cameliis e bos. Si prontin ancje lis busis par implantâ gnûfs çocs dai rosârs. Tai orts lis feminis a puedin semenâ ancjemò brocui e spinazis, cevolis e puars, sblancjâ fenoi e selino e setâ i crisantems. Si proviôt a parâ lis plantis plui sensibilis dai prins frêts. ❚
____________
RINGRAZIAMENT AL AUTÔR
Gjavât fûr di “Il grant lunari dal Friûl. Sants, fiestis e tradizions dal cicli dal an” (Pasian di Prât, 2012): o ringraziìn l’autôr pe disponibilitât e pe colaborazion ❚ ✒ Redazion


text:
dimarts, de setembre 19, 2006
Setembar sfigât
Par cumò, setembar nol à partât bunis gnovis, dome brutis... forsit al jere un câs la fortune di lui, forsit no. Mah. Doman o torni in Friûl... viodûts i risultâts mi sa che al jere miôr se o restavi lâ a fâ nuie. Ciert che l'universitât e je un biel stress, se tu restis indaûr cui esams (come l'80% de int), parcè che no tu rivis mai a stacâ. Tant miôr a lis superiôrs... ma si sa o sin simpri nostalgjics e chel che al è passât nus samee perfet e chel di cumò un cesso. Ah, a Friuli DOC al à plovût. Normâl. Par mê dome a lui podaressin jessi sigûrs di no vê ploie. O se no la spostin in cualchi altri puest dal Friûl dulà che al plôf di mancul. Lis robis a son simpri chês, comunque, e al è simpri un casin di int che tu ti scjinfis a fâ une file dome par cjoli alc di mangiâ. La notizie piês e je però stade chê che cui ritîrs e robis cussì a la fin mi vevin dât un puest pal Erasmus in Irlande. Se no fossi un brâf frut, mi sares freât di dut e o sares partît. O scugnarai sfogâmi cun altris robis. Life is hard o ai sintût che diseve alc cussì pe muart di Oriana Fallaci, un sô test, che al diseve: La vite e je dure, però tu gjoldis. Ma e reste simpri dure. Parole sante
dimarts, de setembre 12, 2006
Mandi estât
Sì, no je finude ma cuasi. Îr o soi lât al mâr, a Cervia. No jeri mai lât di chês bandis, cun dut chel che cjacarin. Judizi: mâr... come a Grau/Lignan. Nuie di speciâl, ma jerin un cuatri bielis ondis. Spiage ben atrezade, cun bielis sdrais, divertiments pai fruts, palestre, musiche e vie indevant. In Friûl tu pais un casin par vê cuasi nuie... e no vin nancje cuissà ce bielecis di mâr. Fin cuant che i todescs a vegnin, dopo si rangiaran. Comunque di sere al è ormai frêt. Jo o studii, simpri chês robis, ce coions. I esams indaûr a son chei piês, e cuant che son tancj a samein ancje di plui. O soi un tic avilît ma neancje tant, mi soi rilassât par chel a Avost, par dismenteâ dut chist, ma dopo tu stâs pôc par tornâ al pont di prime. Sabide e domenie Friuli DOC. O crodi di lâ sù, al è za doi agns o forsit trê che no voi... e je comerciâl come fieste però e je simpri furlane. E la nostalgjie e je simpri tante. CHiste e je une biele citât e dut, ma nuie al è come il puest dulà che tu sês nassût. E tu lu capissis dome cuant che tu vâs vie. Good night
dilluns, de setembre 04, 2006
Back to bizness
O soi tornât a la dure realtât, prime o dopo se o ai timp fasarai un resocont...par intant chestis ca a son cuatri riis che o ai butât ju intun esam fat pôc fâ (e lât mâl, pe cronache... no crodi che mi daran un 30 dome scrivint chestis robis :D):
Va in casin tu e la tô materie
va a fâ cualchi robe plui serie
chistis robis ca no lis doprin plui
ma tu tu continuis, par cui?
Mi insumii di un puest diviars,
di cualchi colinute su pal Cjars
ma dulintor o viodi cuatri muris
ch'a fasin dutis lis robis plui duris
Cjantussi alc a vôs basse
stant atent a no mostrâmi masse
buti jù chistis cuatri riis par furlan
tant il torment al finirà, mâl, ma durman
Va in casin tu e la tô materie
va a fâ cualchi robe plui serie
chistis robis ca no lis doprin plui
ma tu tu continuis, par cui?
Mi insumii di un puest diviars,
di cualchi colinute su pal Cjars
ma dulintor o viodi cuatri muris
ch'a fasin dutis lis robis plui duris
Cjantussi alc a vôs basse
stant atent a no mostrâmi masse
buti jù chistis cuatri riis par furlan
tant il torment al finirà, mâl, ma durman
Subscriure's a: Missatges (Atom)


text:
lunes, 28 de marzo de 2011
" Il cjanton di Anute e la sô “purcite ”
Al jere il miôr moros, un zovin bon come il pan, si inzegnave a fa di dut. Il prin regâl che mi veve fat, je stade une gurlete par filâ, cul sô non sculpît parsore, un artist in brut, pecjât che nol à studiat.
----
Me mari i voleve tant ben, disint che al saveve fai il bec a une moscje, al leve dut ben, o jerin contents nô e ancje lis fameis…purtrop il diaul al à metût la code, e mê cusine la lenghe.
Cheste e scomençâ a metimi spinis tal cûr, forsit cun buinis intenzions (jo le tignivi come une sûr), mi diseve che al veve un’altre, che mi tradive, jo cence esperience i crodei a chês cjacaris veris o infamis, l’orgoi dai miei disevot agns al taià la relazion cence pensai.
----
E dopo agnorums o pensi che il nestri destin al jere chel. Sigurementri le stât un fal di zoventût…di crodi a cjacaris, paiadis cun tantis lagrimis.
----
Baste di malinconie, us contarai cemût che je lade cheste storie…in paîs in chei timps, cuant che doi si lassavin, i amis dal moros, vie pe gnot a fasevin la “purcite”, spandint cinise (o altri)tun colegament tra lis cjasis dai doi morôs, tal doman lis babis a varessin vût motîf par cjacaronâ.
----
Devant cjase e jere la latarie sociâl, gno pari al jere il casaro, le vierzevin a 7 di buinore, mê mari si alçave par molzi la vacje.
Jessint de puarte di cjase si çopede tun grum di cinise, “mangjant subit la fuee” e capì l’antifone, mandant cu la scove la cinise devant de puarte de latarie, cussì lis babis, che levin a puartâ il lat, si saressin rotis il cjâf pensant di cui che jere chê “purcite”, saraie par chê, par chê altre, o pe fie dal casaro?.
----
Il displasè me mari lu veve tal cûr, sintint chês comaris che no cjatavin “la glagn al glimuç” , in chel, une mê agne che veve la lenghe sclete, ur dîs: - Se no ves altri , vait a viodi di dulà che e je partide cheste “purcite”, cussì si metarès il cûr in pas, cence rompius tant il cjâf –
Rabiosis par no ve risolt il probleme, a cjapin su lis lôr gamelis, lant ognidune a cjase sô.
Mê agne riduçant e jentre dentri cjase a contai a mê mari il fat, che par dì il vêr in chei moments no veve voie di fotis.…
E son ricuarts di: Anute Leonarduzzi di Rosari Santa Fe, Argjentine
…
No hay comentarios:
Publicar un comentario en la entrada


text:
Il guvier scozês al à presentât il so plan cuincuenâl pal gaelic. L’intindiment dal plan al è chel di incressi la visibilitât de lenghe inte vite cuotidiane e di sburtâ la int a imparâ e a doprâ cheste lenghe. La ministre pal gaelic, Fiona Hyslop, e à spiegât che di cumò indenant cui che al scrivarà par gaelic al guvier al varà une rispueste inte stesse lenghe e che si larà a incressi i documents uficiâi produsûts ancje par gaelic, cun di plui a saran inmaneâts dai cors pal personâl public che al à voie di imparâ o di miorâ l’ûs di cheste lenghe. La gnove e je stade cjapade cun sodisfazion dal Bòrd na Gàidhlig, l’organisim di riferiment pe lenghe gaeliche scozese, che al à ancje sburtât chei altris organisims publics presints in Scozie e lâ daûr dal esempli dal guvier di Edimburc.
Font: Bòrd na Gàidhlig, 07/07/10


text:
Ai 11 di
Març la organizazion pe lenghe galese Cymdeithas yr Iaith Gymraeg e
à presentât a Caerdydd / Cardiff la sô propueste di leç su la
planificazion teritoriâl che si propon di cambiâ i indreçaments
che a regolin chest setôr in maniere di protezi e di slargjâ lis
comunitâts che a àn il galês tant che prime lenghe. Intal test si
propon, par esempli, di tignî cont ancje dal element linguistic par
decidi lis liniis di svilup dal teritori, in mût che i progjets di
edilizie publiche e privade che a àn efiets negatîfs sul galês a
puedin jessi boçâts e che, massime par chei plui grues, la
valutazion di impat linguistic e deventi obligatorie. La logjiche che
si propon e je chê di planificâ la edilizie residenziâl in armonie
cu lis comunitâts locâls e no dome daûr de dibisugne complessive
di alozaments gnûfs. Il responsabil de Cymdeithas pes comunitâts
sostignibilis, Toni Schiavone, al à dite che cheste e je la ocasion
juste pal guvier e pe Assemblee nazionâl dal Gales di mostrâ
pardabon trop che i crodin al avignî de lenghe galese e di cui che
le fevele.
Font:
Cymdeithas, 11/03/14


text:
Une crisi di guvier inte Comunitât Forâl de Navare leade ae modifiche de leç su la lenghe basche. Al è ce che a menacin i rapresentants de UPN (Unión del Pueblo Navarro), il partît di maiorance relative, daspò che i aleâts di guvier de CDN (Convergencia de Demócratas de Navarra) a àn mostrât di jessi disponibii a modificâ la leç. La balfuerie e je nassude de propueste fate indenant di IU (Izquierda Unida) di cjapâ dentri inte aree miste – là che a son previodudis des misuris minimis di tutele de lenghe basche – nûf comuns che in dì di vuê a son te zone cence nissune tutele. Daûr di cheste propueste e je une inchieste sociolinguistiche fate propit dal guvier de Navare là che la popolazion di chescj comuns e domande di jessi cjapade dentri te aree miste. La CDN e à mostrât di jessi disponibile a cheste modifiche, ma la UPN e à fat savê che se no cambiarà la sô linie e vierzarà une crisi di guvier. Il compuartament dal partît di maiorance relative al à cjatât la condane di dutis lis oposizions che lu acusin di doprâ la cuestion de lenghe tant che scuse par cuvierzi altris finalitâts.
Font: Gara, 25/09/09


text:
L
e cjarte da scrivi dal Pellis a jere claramenti chê di un fascist. Il so indiriz al jere stampât sot di un logo fat da un triangli cul ritrat dal duce e le scrite : O lâ o rompi. Cheste apartignince forsit a lu à fat dismenteâ par cualchi disine di agns dopo de vuere, prime che le sô opare a sedi stade tirade fûr dal dismenteadôr. O lu dîs parcé che tal stès timp che il Pellis, une furlane, Tina Modotti
, cence scuelis e cence jutoris e faseve pressoché le stesse strade che il Pellis e parcé che jere comuniste a é stade mitude tal dismenteadôr ancje jê. Il biel al é che ducj i doi e davin un grum d'impuartance ai imprescj e i costums dai contadins. Viodint lis fotos di lui e di jê, a si puedarès dî che a jerin fradis e sûr. Come il Pellis, la Modotti a cognosseve un grum di lenghis ma jê lis veve imparadis cence lâ a scuele: Inglês, spagnûl, todesc, talian, rùs e furlan ju veve imparâts sul puèst cu le int. Al contrari dal Pellis, jê a jere deventade comuniste. E al contrari dal Pellis, jê a no voleve siervî nissun al di fûr de int che a fotografave. Dal 1923 la Modotti a veve imparât a fâ lis fotos cun Edward Weston in Americhe e a jere deventade famôse bielzà come lui cuant che tal 1930, deventade comuniste, e à scuignût lassâ il Messico. Pal stès motîf, a no podeve plui ni tornâ a Los Angeles cul so passepuart merecan ni tornâ in Friûl cul so passepuart talian, ni lâ di nissune bande che in Russie e alà, diu nus vuardi, ce fotos podevie fâ cun Stalin? Le so cariêre di fotografe a veve durât pôc plui che 7 agns ma ancjemó vuê
, so cirîs sul web o cjatarês cent vôltis plui Modotti che Pellis. Par chest, o mi domandi il parcé che no si le tire fûr ancje jê dal dismenteadôr furlan indulà che a é stade mitude. Al dí di vuê, tant il fascism che il comunism a no an plui nissun sens. Parcé il Pellis e no la Modotti?
Chi sôre, un libri furlan e un libri inglês scrits da doi amiradôrs de Modotti. Mick Jagger al à comprât i dirits di fâ un film sul libri di Margaret Hooks. Madonna a si é bielzà prenotade e a volarès fâ le Modotti. No si sà cui che al fasarà il film.(PS: Graziis a chê cjargnele che mi à mandât il libri de Modotti par talian sôre nuie:-)
No us dîs il non dal autôr furlan che al à mitût insiemit lis fotos e po al à fondât il " comitât "Modotti parcé che no sai se al esist veramentri (Cuant chi i ai scrit, dutcâs a nol mi à rispuindût) e forsit al é muart.
L
a carta da scrivere del Pellis aveva, sopra l'indirizzo, stampato un logo col ritratto di Mussolini dentro un triangolo e la scritta in friulano: O lâ o rompi (O la và o la spacca). Per questo, credo, dopo la fine della guerra é stato messo in un dimenticatoio e la sua opera é stata pubblicata solo recentement. Dico cosí, perché negli anni 20 quando incominció a fare il fotografo, incominció nello stesso tempo un'altra friulana: Tina Modotti. Il bello é che lui fascista e lei comunista, fecero pressoché le stesse foto. Lui in Italia, lei in Messico. Lui, gli agricoltori e montanari e lei i poveri ed i campesinos. Falci e martelli dalle due parti ma se per lui erano solo degli atrezzi, per lei erano dei simboli e comunque, non avrebbe tagliato fuori la persona di destra (Nella foto
) per incuadrare solo il caminetto.Sebbene la sua carriera di fotografa abbia durato solo 7 anni, a trentatrè anni, la Modotti era già conosciuta nel mondo dell'arte fotografica del sud e del nord America ed ancora oggi, su internet per un Pellis, si trovano cento siti su Tina Modotti. Il comunismo essendo finito come il fascismo, non sarebbe ora di tirar fuori anche la Modotti dal dimenticatoio friulano?
Qua sopra, due libri. Uno in italiano ed uno in inglese scritti da due suoi ammiratori. Quello di Margaret Hooks é il più conosciuto perché é venduto in tutto il mondo. Mick Jaegher ha comperato i diritti per farne un film. Madonna vorrebbe fare assolutamente la Modotti ma non si sa ancora chi sarà il regista.
Non vi dico il nome dell'autore del libro in italiano perché se non é già morto da un pezzo per me é come se lo fosse poiché se non degna rispondere alle lettere che gli si scrive non vale la pena di esser considerato più di quel tanto e le foto del suo libro si trovano tutte nel web.
Altro post sulla Modotti.
Un CD di Jazz dedicato a Tina Modotti
Ancora un articolo su di lei


text:
Militants
e simpatizants de Xunta pola defensa de
la llingua asturiana si son dâts adun
ai 25 di Lui denant dal palaç dal guvier asturian par protestâ
cuintri de decision di anulâ la ordenance sul ûs uficiâl dal
asturian fate buine dal consei comunâl di Noreña.
La Xunta e
acuse lis autoritâts asturianis di volê copâ la lenghe proprie dal
moment che di une bande no vuelin ricognossi l’asturian tant che
lenghe uficiâl e di chê altre a impedissin ancje ai ents locâi di
fâlu. La assurditât de situazion, a zontin, e ven fûr a clâr des
motivazions dopradis par anulâ la ordenance comunâl viodût che
prime si dîs che la lenghe no pues jessi uficiâl fintremai che no
si le dopre cun normalitât e po che no si pues doprâle in maniere
normâl fintremai che no je uficiâl.
Font:
Europa Press,
25/07/16


text:
Pedagogjie
La Pedagogjie e je la art di insegnâ. La vision tradizionâl e pensave ae Pedagogjie come a un procès unidirezionâl, val a stâi il mût in cui si à di impartî la educazion. A zornade di vuê si à une mentalitât plui interdissiplinâr doprant ancje la psicologjie e la sociologjie.
Tabele dai contignûts
Etimologjie dal tiermin[cambie | modifiche il codiç]
Pedagogjie al vien dal grêc, paidagogos (πaιδaYwYίa), che al è stât il esclav cal à acompagnât i fruts al scuele. La peraule paida o paidos si riferìs a chics, chest al è il motîf di il cual cualchiduns a distinguin tra "pedagogjie" (insegnâ a chics) e andragogjie (insegnâ a adults). La peraule latine par riferîsi ae pedagogjie, educazion, e jè much plui doprade e, a menût, ambis si dopran de forme indistinte.
Istorie de pedagogjie[cambie | modifiche il codiç]
La pedagogjie al esiste da che la educazion al à pasât a jessi considerade un asunt soziâl e no suels fameâr. Di sto i prins escrits teorics a aparecin a Grece, aes polis democratics dónde la insegnament al à facilitât il acces ae politiche. Rome al à eredât cheste preocupazion.
Ae Ete di Mieç, la educazion al è stat une vore atade ae Glesie, puest che la uniche educazion che si à considerât di provech al è stât la riligjiose cal permitie logrâ la salvazion. Cun di plui, la culture al è stat ai monasteris e daspò aes universitâts, dominadis di i teólocs. Il Renacimiento, cun la so afan de ricuperazion dai classics e la ansie di saber e di tener culture, dio un gnov impuls ae pedagogjie. Cun la Ilustrazion si à atât` definitivamentri ae idee di progres, puest che cence educazion un popul nol puess adelantâ (di acui lis campagnis de alfabetizazion).
La pedagogjie ae atualitât[cambie | modifiche il codiç]
Atualmentri, la pedagogjie al à evoluzionât une vore da il suyo origjin etimologjic. Al dì di vuê, la pedagogjie no e jè la sience che si al ocupe des tecnics de insegnament, sto al è compit di altre sience pedagogjiche denominade Didatiche. La pedagogjie e jè un complès di saberes che si ocupan dal educazion tant che un fenomin tipicamentri soziâl e specificamentri uman. Al è, di il sedi, une sience di carater psicosoziâl cal à di ogjet il studi de educazion cul fin di cognosserla e perfezionarla. Ancje e jè une sience di carater normatîf porche nol si dediche a scribî il fenomin educazionâl sin a stablecer lis pautis o normis che debemos seguî par puartâ bon tiermin chest fenomin.
Pedagogjie ancje si riferìs al coret ûs di strategjiis di insegnament (véase teorie istruzionâl). Di esempli, il brasilegn Paulo Freire, un dai educadôres plui significatîfs dal secul XX, si riferìs a il so métod di insegnament par adults tant che "pedagogjie critiche".
La Scuele Catalane de Pedagogjie al ere su maxim rissò ai añs 30 dal secul XX, intal timp de Republiche.
Pedagocs innomenâts[cambie | modifiche il codiç]
- Paulo Freire
- Erasme
- Célestin Freinet
- Comenius
- Joan Bardina i Castarà
- Maria Montessori
- Jean Piaget
- John Dewey
- Rosa Sensat
- Francesc Ferrer i Guàrdia
- Adolphe Ferrière
- Victorino de Feltre
- Pierre Bovet
- Giuseppe Lombardo-Radice
- Alexander Neill
- John Haden Badley
- Johann Bernhard Basedow
- Johann Friedrich Herbart
- Joan Puig i Elias
- Cecil Reddie
- Pere Roselló i Blanch
- Ramon Ruiz Amado
- Edward Lee Thorndike
- Carleton Wolsey Washburne
- Juan Pablo Bonet
- Roger Cousinet
- Jean-Joseph Jacotot
- Nadezda Konstantinovna Krupskaja
- Joseph Lancaster
- Georg Kerschensteiner
- Lourenço Filho
- Lorenzo Luzuriaga Medina
- Anton Makarenko
- Andrés Manjón
- Paul Oestreich
- Helen Parkhurst
- Peter Petersen
- Wolfgang Ratke
- Eduard Spranger
- Francesco Tonucci
- Stanisław Konarski


text:
Romanie: invît ae diaspore todescje a tornâ in Transilvanie
Tes zornadis stadis, il president dal Forum Democratic dai Todescs de Romanie, Klaus Johannis, che al è ancje sindic de citât di Hermannstadt / Sibiu, al à partecipât a Dinkelsbuehl, in Gjermanie, al incuintri dai sassons ator pal mont. Ta chê ocasion al à podût incuintrâ cetancj membris de minorance todescje che a son emigrâts in Gjermanie daspò de fin dal regjim di Ceauşescu, massime par vie di resons economichis. Johannis ju à invidâts a tornâ a cjase, ancje par vie che la situazion economiche e je daûr a cambiâ. La minorance todescje de Romanie si veve za sbassade a fuart intant e daspò de fin de seconde vuere mondiâl e la emigrazion dai agns ’90 i à dât un altri colp fuart.
Font: Divers.ro, 12/05/08


text:
N. 1
La pipa
E' magnifico la sera uscire sul balcone, guardare la città in lontananza, e vederla bruciare.
***
La pipe
Al è maraveôs la sere lâ fûr sul puiûl, cjalâ la citât di lontan, e viodile brusâ.
N. 2
Meglio tardi che mai
Osservando la scena del delitto, il commissario posò lo sguardo sulla penna che aveva dimenticato la sera prima e notò l'agente della scientifica che la raccoglieva; era arrivato il momento di invitare a cena quel poliziotto.
***
Scrutinant la sene dal delit, il comissari al poià une voglade su la pene che al veve dismenteât la sere prime e al viodè che un agjent de sientifiche la stave cjapant sù: e jere vignude la ore di invidâ a cene chest poliziot.
di Ranz
N. 3
Concorso di colpa
Se la mia ex fidanzata Ileana non mi avesse mollato lasciandomi libero e single il sabato in cui mi sono trovato per la prima volta davanti agli occhioni lucenti e ammiccanti di Barbara, se il mio amico Mario non mi avesse espresso la sua profonda invidia per la fortuna che mi era caduta dal cielo facendo innamorare di me una bellezza stratosferica come lei, se i genitori miei e quelli di Barbara non avessero dato l'assenso al nostro matrimonio, se quel palestrato lampadato non la avesse sedotta alla vigilia delle nozze, io non avrei commesso un femminicidio, perciò mi chiedo perché vogliono dare ventun anni di pena tutti a me anziché suddividerli equamente coi corresponsabili dandoci tre anni ciascuno.
***
Concors di colpe
Se la mê murose viele Ileana no mi ves molât lassantmi libare e single la sabide cuant che mi soi cjatât pe prime volte denant dai voglons sflandorôs e cimiots di Barbara, se il gno amì Mario no mi ves pandût la sô invidie profonde pe fortune che mi jere colade intor cuntune fantate cetant biele come jê cuete di me, se i miei gjenitôrs e chei di Barbara no vessin acetât il nestri matrimoni, se chel palestrât lampadât no la ves tentad la dì prin des gnocis, jo no la varès copade, par chest mi domandi parcè che a àn voie di dâ vincjeun agns di pene ducj a mi pluitost che dividiju in maniere juste dantnus trê par om.
N. 4
Un pomeriggio
Era tutto il giorno che ci provava ma la connessione faceva schifo, la piattaforma lasciamo perdere e il blog moriva di inedia; quindi, spense il pc, lo chiuse e poi si sfogò col martello ed un sorriso agghiacciante sulle labbra.
***
Un daspò di misdì
Al jere di dut al dì che al traficave ma la conession e faseve ingomut, la plateforme lassìn pierdi e intant il blog al murive di fan: si che duncje, al studà l'ordenadôr, lu sierà e po dopo si sfogà cul martiel e un riduçâ di sgrisulâsi parsore dai lavris.
N. 5
AAA Cedesi tastiera in cambio di organo in buono stato
Pur non essendo mai stato bravo come esecutore, il mio look romantico in questi anni ha sempre avuto successo nelle serate al piano-bar, dove mi accompagnavo alla meno peggio con questa tastiera, intonando brani retrò che le signore sembravano apprezzare, dato che si avvicinavano a frotte, ammiccanti, offrendomi bicchierini e cocktail tutta notte, fino a quando il dottore mi ha detto che “devo cambiare musica” e procurarmi un organo nuovo, un bel fegato sano da sostituire a questo che a suon di alcool ormai è andato…
***
AAA Si vent tastiere par un orghin in bon stât
Pûr no jessint mai stât brâf tant che esecutôr, il gno look romantic in chescj agns al à simpri vût sucès inte seradis al piano-bar, dulà che compagnavi come che al capitave cun cheste tastiere, intonant cjantis retrò che lis sioretis a parevin preseâ, jessint che si svicinavin a trops, cimiotis, ufrintmi bichierins e cocktails dute la gnot, fintremai che il miedi no mi à dite che "o ai di cambiâ musiche" e procurami un gnûf orghin, un biel fiât salt di cambiâ cun chest, che a fuarce di alcul aromai al è lât...
N. 6
Puartâ pazience
Mai come scugnî, si maridà cun siôr Donato e Dante i disè «Si à di dî di sì di dì», che lôr si saressin viodûts di gnot.
***
Portar pazienza
Obbligata dagli eventi, si sposò con sior Donato e Dante le disse: «S'ha da dir di sì la dì», che tanto loro si sarebbero visti la notte.
N. 7
Equivoco
"Una sera, terribile non più delle altre, tornando dal lavoro in lieve anticipo rispetto al solito, irrompo nella nostra camera da letto e la sorprendo, la colpisco: certo, un paio di mutandine rosa di pizzo sotto ad un irreprensibile completo in doppio petto non si vedono tutti i giorni".
***
Malintindiment
"Une sere, no plui tremende di altris, tornant di vore un tichinin prime rispiet dal solit, o jentri di buride inte nestre cjamare e la brinchi, la frachi: po sigûr, un pâr di mudandutis colôr di rose in picet sot di une mude in doplipet cence une pecje no si viodin ogni dì".
di Pierandrea Formusa
N. 8
Con le mani sulla tastiera
L’oscura legione dei Senzatregua aveva costretto il pensatore a vivere rinchiuso dentro edifici letali: asili, scuole, università, fabbriche, case di riposo e ospedali; ma lui era riuscito a demolirli tutti, cimitero compreso.
***
Cu lis mans su la tastiere
La legjon oscure dai Cencepadin e veve obleât il pensadôr a vivi sierât dentri di edificis letâi: asîi, scuelis, universitâts, fabrichis, ricovars e ospedâi; ma lui al jere rivât adore a sdrumâju ducj, comprendût il cimitieri.
di Diego Cocco
N. 10
Super J
N. 9
Litigio
Luana non disse più una parola, forse per il gancio a cui era appesa, forse che non aveva più nulla da dire, forse per la pistola che Riccardo si era ficcato in gola.
***
Barufe
Luana no disè plui di une peraule, vûstu per in ganç dulà che e jere picjade, vûstu par che no veve plui nuie di dî, vûstu par la pistole ceh Ricart si jere ficjât in jù pal cuel.
di Eddie M
Domenica, sette e trenta del mattino, Joele si vestì di tutto punto, la valigetta in mano e le scarpe comode; appena uscito di casa udì un gallo cantare tre volte, dall’altro lato della carreggiata due suore gli camminarono incontro come in un duello western, pronte a estrarre il rosario e usarlo come un lazo per atterrarlo; per poco non inciampò in un gatto nero che gli attraversò la strada e lo scrutò con aria di sfida, ma nonostante i segni tangibili che lo incitavano a desistere, lui non si fermò: doveva compiere la sua missione; lo aveva promesso all’anziano e una parola data è una parola data, “non ti curar di loro” pensò; il portone di legno intarsiato era chiuso, prese il coraggio insieme a un respiro che gli saliva dai calcagni, bussò con vigore alla porta, quasi un minuto d’attesa bastò per fargli imperlare la fronte di sudore; finalmente l’uscio si aprì, ad accoglierlo un uomo dalla folta barba nera che dopo aver sputato in terra, alzò gli occhi e lo guardò con l’espressione a punto interrogativo; Joele con le mani tremolanti aprì la valigetta e si preparò allo scontro, estrasse le sue armi e sventolando le due riviste al cielo gridò la sua battuta: “Torre di Guardia, Svegliatevi la fine del mondo è vicina”!
***
Super J
Domenie, siet e mieze di buinore, Joêl si vistì come un pipin, la valisute in man e lis scarpis comudis; pene lât fûr di cjase al sintì un gjal cjantâ trê voltis, di chê altre bande de strade dôs muiniis i vignirin incuintri come se al fos un scuintri di un western, prontis a tirâ fûr il rosari e doprâlu come une cuarde par dispicjâlu; par un pêl nol si inçopedà intun gjat neri che i straviersà la strade e lu scrutinà cun muse tichignose, ma cun dut dai segns tangjibii che lu sburtavin a lassâ pierd, lui no si fermà: al veve di puartâ fûr la sô mission; lu veve imprometût al vieli e une peraule dade e une peraule dade, "no stâ abadâ di lôr" al pensà; il puarton di len intarsiât al jere sierât, al cjapà coraç e un flât che i vignive sù dai telons, al pocà cun viamence ae puarte, cuasi un minût di spiete e fu vonde par fâi sudâ il cerneli; ae fin la puarte si vierzè, a dâi acet un om cuntune barbe fisse e nere che dopo vê spudât par tiere, al alçà i voi e lu cjalà cu la muse a forme di pont di domande; Joêl cu lis man che a tremavin al vierzè la valisute e di preparà al scuintri, al tirà fûr lis sôs armis e svintulant doi gjornâi par aiar al sigà la sô batude: "Tor di vuardie, sveatsi, la fin dal mont e je rivade"!
di Luisa Lajosa
N. 11
Mani calde
Quando ho fatto la constatazione amichevole al bar Da Pizzo ho notato che aveva le mani calde quella donna mora cinquantenne senza trucco che avevo tamponato poco prima in Piazzale Bixio a causa di quel mattone sulla carreggiata dopo essermi distratto a guardare quel bizzarro tipo verdevestito con la papalina in quel freddo mattino invernale che sapeva di metallo, di fumo di fabbriche e di terra arata di fresco nei pochi campi rimasti dopo l’immonda speculazione edilizia del 1971 che grave danno cagionò alla nostra comunità per via di quegli amministratori corrotti e sfacciati che si meriterebbero minimo la galera se non fossero ormai tutti morti di vecchiaia e sepolti nei loro splendidi mausolei su cui mi verrebbe la tentazione di defecare se non fossi beneducato e rispettoso dei luoghi pubblici ed ho alcuni amici pronti ad confermare la veridicità di tale mia affermazione di fronte a tutti coloro osassero criticarmi non fidandosi della mia sincerità esemplare nota non solo in Italia ma anche nel resto del mondo o per lo meno nei paesi in cui ho svolto la mia integerrima attività come diplomatico tanto da meritarmi come degno riconoscimento del mio operato l’appartenenza all’Ordine della Giarrettiera il cui attestato ebbi dalla gagliarda Regina Madre in persona che quando mi strinse la mano ne percepii il calore-
***
Mans cjaldis
Cuant che o ai fat la constatazion amichevule te ostarie li di Piç o ai sintût che e veve lis mans cjaldis chê femine more sui cincuante cence truc che i vevi dât dentri cu la machine pôc prin di Plaçâl Bixio par vie di chel modon su la strade dopo jessimi pierdût vie a cjalâ chel matucel vistût di vert cu la papaline in chê frede buinore d'Unvier che e saveve di fier, di fum di fabriche e di tiere pene arade ta chei pôcs cjampsrestâts dopo la schifose speculazion edilizie dal 1971 che cetant dan e à causionât ae nestre comunitât par vie di chei sorestants corots e cun muse rote che si meretaressin minimo la preson si no fossin aromai ducj muarts di vecjaie e sapulîts tai lôr mausoleus bielonons dulà che mi vignarès la tentazion di cagâi parsore si no fos che jo soi ben educât e rispietôs dai puescj publics e o ai plui di cualchi amì pront a confermâ che cheste mê afermazion e je vere e a dîlu di front a ducj chei che a vessin l'ardî di criticâmi cence fidâsi de mê esemplâr sinceritât cognossude no dome in Italie ma ancje indut il rest dal mont o almancul in tai paîs dulà che o ai lavorâ salt e onest tant che diplomatic in maniere di meretâmi come ricognossiment degn par il gno operât la partignince al Ordin de Cjalce Fine che il document mi fo consegnât de ferbinte Regjine Mari in persone che intant che mi strenzeve la man o sintii che e jere cjalde.
di Checo Tam
N. 12
Essere Ciccio Manzini
La pioggia insisteva da giorni, lordando strade e marciapiedi due piani sotto di noi, e la mano chiusa a pugno del bestione dalla mascella squadrata e alito di tombino sulla mia faccia anche; e non smetteva, insultandomi, Manzini di merda, diceva, non smetteva, tre denti saltati, non smetteva, Manzini del cazzo, urlava, non smetteva, labbro spaccato, non smetteva, richiedendo attenzione, invocando Manzini in continuazione; e io avrei voluto rispondere alle sue domande sul carico di droga scomparso, sebbene il sangue intasasse la mia bocca, nonostante le tremende fitte di dolore, avrei voluto dirgli chi aveva tagliato la gola al “Rogna”, chi aveva cercato di rapire il fratello per bene, calzolaio, ma più di tutto avrei desiderato indicargli il luogo dove si era nascosto Don “Sanguinaccio”, il fottuto padre di Manzini, ma non sapevo nulla, cazzo, ricordavo a malapena la mia faccia, ero sicuro di chiamarmi Di Nardo, quello sì, e ricordavo benissimo di essere uscito poche ore prima da quella lurida clinica di ricostruzione facciale dopo l’incidente in moto; le facciamo un prezzo di favore, mi aveva informato quel dottore dagli incisivi anneriti e il ghigno di ferro, poi avevo visto avvicinarsi la maschera per anestesia ed era arrivato il buio, la stessa oscurità che cercava di avvinghiarmi e schiacciarmi ora; non sono Manzini, bofonchiai con l’ultima riserva di fiato, ma il bestione non mi ascoltava più, fischiettava Depeche Mode, intento ad affilare i suoi grossi coltelli.
***
Jessi Ciccio Manzin
La ploie e insisteve di dîs, incragnosint stradis e marcjepîts doi plans plui in jù, e la man sierade intun pugn dal besteon cul mustic cuadrât e il flât di tombin su la mê muse ancje; e nol fermave, ofindintmi, Manzin di mierde, al diseve, nol fermave, trê dincj saltâts vie, nol fermave, Manzin dal caz, al businave, nol feermave, lavri rot, nol fermave, domandant atenzion, invocant Manzin di continuo; e jo o varès volût rispuindi aes sôs domandis su la cjame di droghe scomparide, cun dut che il sanc mi jemplave la bocje, cun dut il mâl trement, o varès volût disi cui che al veve taiât il cuel al “Rogne”, cui che al veve cirût di rapî il fradi di sest, cjaliâr, ma plui di ogni robe o varès volût mostrâi dulà che si jere platât Don “Sanganel”, il pari dal caz di Manzin, ma jo no savevi nuie, caz, mi visavi a malepene la mê muse, o jeri sigûr di clamâmi Di Nardo chel sì, e mi visavi benissim di jessi lât fûr di pocjis oris di chê luride cliniche dulà che ti tornavin a fâ la muse dopo vê vût l’incident di moto; i fasin un bon presit, mi veve dite chel miedi cui dincj neris e la ghigne di fier, e dopo al veve viodût svicinâsi la mascare pe anestesie e al jere rivât il scûr, la stesse oscuritâ che e cirive di intorteâlue e scliçâlu cumò; no soi Manzin, bufulai cul ultin spêl di flât, ma il besteon no mi scoltave plui, a sivilave i Depeche Mode, dut cjapât a uçâ i siei grues curtìs.
di Massimo Muntoni
N. 13
Studia!
Studia, studia, bisogna studiare parecchio per farsi strada nella vita, mi dice un giorno sì e l'altro anche mio padre, che ha una laurea in ingegneria e lavora a mesi alterni come venditore di pentole in un outlet.
Studìe, studìe, i vûl studiât une vorone par fâsi strade inte vite, al mi dîs une dì sì e e une no gno pari che al è laureât inzegnîr e che al lavore un mês sì e un no a vendi pignatis intun outlet.
di Laurin Zuan Nardin
N. 14
Mira
Puntò la pistola contro suo figlio e schiacciò il grilletto: l'acqua schizzò sulla fronte.
***
Al pontà la rivoltele cuintri so fi e al fracà il grilet: la aghe i sclipignâ sul cerneli.
di Crescizz
Quando sempre più spesso penso a mia madre nei nostri trascorsi grigi e austeri, io la penso, ma non farlo, quando la vedo in tono e colore celestiale, è un pensiero da non pensare.
Cuant che simpri plui dispès o pensi a mê mari intai nestris passâts grîs e sevêrs, jo la pensi, ma no fâlu, cuant che la viôt in tinte e colôr celestiâl, al è un pensîr di no pensâ.
di Alberto Degano
N. 16
Svindic
Dopo vê cjalât intai voi il zovin lari, il vecjo sorestant dal repart investigatîf nol à pensât dôs voltes e dome pocjes peraules a son saltades fûr da sô bocje: scjampe e vîf content, prin che ti cjapin!
***
Vendetta
Dopo aver guardato negli occhi il giovane ladro, il vecchio responsabile del reparto investigativo non ebbe dubbi e poche parole uscirono dalla sua bocca: scappa e vivi felice, prima che ti prendano!
di Massimo Furlani
N. 17
Black Out
Un corto circuito spense la luce in fondo al tunnel, e inferno per tutti fu.
***
Fastidi eletric
Un fastidi eletric al studà la lûs insomp de galarie, e par ducj infieral fo.
Tu ti visarâs di ce che ti diseve tô pari
Cundut che dopo di tancj agns di ativisim Vigji al fos cumò vieli, disdât e plen di marum, e avonde pintût di vê refudât il las e chel puest di dirigjent te aziende di famee, e aromai ancje sigûr che su la nature umane al ves reson chel imprenditôr cence piç di scrupul di so pari, ben, nol leve dubi che il rimuars plui grant lu sintìs Gjova, il so compagn di banc dal liceu, che dopo vê fat fortune come avocat di impuartants ecomafiôs e jessi stât discognossût di ducj i parincj, al assisteve al funerâl di sô fie muarte di cancar a vincj agns.
***
Ti ricorderai delle parole di tuo padre
Sebbene dopo tanti anni di attivismo Luigi fosse ormai vecchio, malandato e pieno di amarezza, e anche abbastanza pentito di aver rifiutato l'eredità e quel posto da dirigente nell'azienda di famiglia, e oramai convinto che sulla natura umana avesse ragione quell'imprenditore privo di scrupoli di suo padre, ebbene, non c'era dubbio che il rimorso più grande lo provasse Giova, il suo compagno di banco del liceo, che dopo aver fatto fortuna come avvocato per importanti ecomafiosi, ed essere stato disconosciuto da tutti i parenti, assisteva al funerale di sua figlia morta di cancro a vent'anni.
di Pablo Gortan
N. 19
Amor perVersus
A pene che la lune jevant e mandave un busson al soreli, fasintlu deventâ dut ros, jê e cjapave lis clâfs platadis sot il jet e daspò e vierzeve il scanselut dal scritori, indulà che, scuindude sot di vecjis cjartis, e tignive la “sô robe”, chê passion che bielzà di agns i stave dant al cjâf e che la segregave in cjamare, là che e passave dut il timp, vivint dome par chê ossession che la faseve lâ intun altri mont, discrotantsi e rivistintsi denant di int simpri diferente e gjoldint cence tirâ flât di chês storiis, dutis sôs e dome par jê, ancjemò plui segretis di chê volte che sô mari le veve fate finì su un gjornâl, pensant di judâle e riscjant scuasi di copâle: no, chês contis che jê e scriveve no saressin mai plui ladis in man a letôrs scognossûts e nissun i varès mai podut meti dongje la peraule fin.
***
Amor perVersus
Non appena la luna sollevandosi mandava un bacio al sole, facendolo arrossire, lei afferrava le chiavi nascoste sotto il letto e apriva il cassetto dello scrittoio, laddove, nascosta da vecchie scartoffie, celava la "sua roba", quella passione che già da anni le dava alla testa e la segregava in camera, dove trascorreva il suo tempo, vivendo soltanto per quella ossessione che la portava in un altro mondo, spogliandosi e rivestendosi davanti a persone sempre diverse e godendo a perdifiato di quelle storie, tutte sue e solo per lei, ancor più segrete da quella volta che la madre l'aveva fatta finire sul giornale, credendo d'aiutarla e rischiando invece d'ucciderla: no, i racconti che scriveva non sarebbe mai più finiti nelle mani di lettori sconosciuti e nessuno avrebbe mai potuto accostarvi la parola fine.
di Fûc Seren
N. 20
Le ultime parole di Cristo a Minosse
"Lei non sa chi sono io!"
***
Lis ultimis peraulis di Diu a Minòs
"Lui nol sa cui che o soi jo!"
di Fabrizio Vercelli
N. 21
Incontri
Quando la palla rotolò, ricordai le parole di mio padre, affondai il piede sul freno attendendo che l'infanzia corresse avanti a me.
***
Incuintris
Cuant che la bale e rodolà, mi tornarin in inment lis peraulis di gno pari, cjacjai il pît sul freno spietant che l'infanzie e corès vie denant di me.
di Cristina
FINE


text:
venerdì 25 dicembre 2015
Chê robe
6 coments:
- Giovanni Nello Malisano ha detto...
-
Mi soi scjadidis lis mans i pits e il cûr. Mariure met su un altri len che mi senti ancje jo. Graciis e bon Nadâl
- 25/12/15, 09:20
-
-
Mariute, a tu âs scrit une poesie in prose...la plui biele conte di Nadâl.. Bepi
- 25/12/15, 11:36
- Galliano ha detto...
-
Graciis Mariute par fânus capî cun la tô conte, ce tant biel che al è sintî dentri ni nô la magjiche atmosfere nadaline, ancje par chei che o vivìn oltran la Piçule Patrie. Par fortune “Lis lidrîs no dome nus nudrissin ma ancje nus sostegnin”.
Maman
- 25/12/15, 15:59
- Luciano Marinig ha detto...
-
Tu mi as fat riviodi ches cartulinis di augurs, che corevin nocentes i agns cuarante prin e poc dopo,che cjasute sepulide da nef tal bosc, cul balcon cal lassave viodi, une lus cjalde,un camin cal fumave, e dut al poiave chel calor jenfri il cur.Biele conte cun tant sintiment uman intor. Lussian
- 26/12/15, 09:47
-
-
Al è stât par me un Nadâl speciâl e cumò che mi soi cjatade a lei i vuestris coments te Ostarie la sensazion di gjolde si è parfin amplificade. Graziis e auguris di tante serenitât par l'an cu ven a ducj!
Mariute
- 26/12/15, 11:38
-
-
Grasie, grasie, grasie, mi par di sedi tornade tai ains di quant che o eri picjule...mi par di viodi neveà e duç indaffaras e tal stes timp calms....a gjoldi chel moment dal Nadal.
Rosanna
- 27/12/15, 17:56


text:
Soluzion
Come par solit, dopo une setemane, us lassìn la soluzion uficiâl de Conte Misteriose, rivade aromai al so cuart apontament, e lis peraulis dal Garzon de Ostarie.
Autôr: John Fante
Titul origjinâl: A Kidnaping in the Family
Titul origjinâl de racuelte: The Wine of Youth
Tradutôr dal origjinâl: Francesco Durante
Titul par talian: Rapimento in famiglia
Titul de racuelte: Dago Red, Einaudi, 2006
Notis:
Il libri di contis curtis (ma lungjis par Contecurte) intitulât Dago Red di John Fante, al è une racuelte di istantaneis: une schirie di fotografiis dai tancj elements naratîfs che a laran a formâ la sostance des oparis plui lungjis dal autôr. Jenfri chestis fotografiis leterariis jo o ai sielzude (jê mi à sielzût me!) une che e fevele di une fotografie vere, intune sorte di metarapuart naratîf, dulà che e je cjapade, di fantate, la mari dal protagonist. Fra lis lagrimis dal frut, l’autôr al vûl contânus che a ruvinâ sô mari al è stât chel putanîr bausâr e trist di so pari (lu disarà plui indenat te conte), ma che ancje jê si è lassade ruvinâ: la ricercje dal motîf di chest e je consegnade ae emozion di fûc e ae rabie vive dismotis in cui che al lei, fintremai cuasi a fâi provâ vergogne, par vê o par vê vût, biacemai, dome un microscopic concors di colpe – cuissà cuant, cuissà dulà – intune trasformazion come chê che lui al descrîf.


text:
In chel an, tai daspomisdîs di vierte, o tornavi cjase di scuele e o cjatavi la mame che e faseve lis voris in cusine. E lavorave cussì tant che e veve i braçs moi, blancs tant che arzile secjade, i cjavei secs e fins incolâts sul cjâf e i voi sgjavâts, grancj e lancurôs.
La fotografie!, o pensavi. Oh, chê fotografie tal baûl!
Cuant che mê mari no cjalave, le mocavi in cjamare, o sieravi a clâf e o vierzevi il baûl. A jerin une vore di fotografiis là dentri, e mi plasevin dutis, ma a ’nd jere dome une che i miei dêts a bramavin di strenzi e i miei voi no viodevin la ore di amirâ ogni volte che o viodevi la mame cuinçade in chê maniere. Chê fotografie je vevin scatade une setemane prime di sposâ gno pari.
Ce fotografie!
Si le viodeve jê sentade sul braçûl di une poltrone, e e veve intor un vistît blanc che i rivave jù fin tai pîts. Lis maniis a jerin a sbuf, vaporosis, une vore elegantis. Il golâr al jere a pene marcât; tal cuel e veve un cameu picjât intune cjadenute di aur. Il cjapiel al jere il plui grant che o ves mai viodût in vite mê. I coronave lis spalis tant che un ombrenin blanc, cul ôr a pene un pêl sbassât jù, e i taponave ducj i cjavei, fale che un çuf scûr che al saltave fûr di daûr. In ogni câs si viodevin i voi verts e fonts, cussì grancj che nancje chel cjapiel nol podeve scuindiju.
O fissavi chê fotografie strane, bussantle e vaìnt parsore, content che une volte e fos stade vere. E mi visi di un daspomisdì che me soi puartade daûr fin su la rive dal gno roiuç, le ai poiade suntune piere e o ai preât denant. La mame, però, e jere in cusine, cjapade dentri di citis e pignatis: une cualsisei femine, no plui la femine di adorâ di chê fotografie.


text:
Inte riunion plenarie dai 24 di Març il Parlament european al à votât un rapuart sul plurilinguisim diviers di chel fat bon cualchi zornade prime dal Comitât parlamentâr pe culture e pe educazion. Cun di fat, il test jessût dal Comitât, là che i popolârs a àn la maiorance, al proponeve dai pas indaûr rispiet ai indreçaments di politiche linguistiche rivâts fin cumò des autoritâts comunitariis, massime in teme di tutele e di promozion des lenghis minoritariis. In rispueste a chest document, un grup trasversâl di parlamentârs europeans, cul jutori dal EBLUL e di cierts guviers autonomics, al à metût jù un rapuart diferent che al poie i sfuarçs di promozion des lenghis minorizadis de Europe. Al moment dal vôt, la maiorance dai parlamentârs, tra di lôr ancje un trop di popolârs (tant che chei ongjarês), al à duncje poiât chest secont rapuart. Cun dut che la Comission europeane e ves za fate buine la linie plui a pro des lenghis minorizadis, il vôt dal Parlament al à dimostrât che su chest teme, a nivel comunitari, al è aromai dificil fâ dai pas indaûr.
Chest nol vûl dî, però, che dut al ledi ben. Cun di fat, cualchi zornade indaûr intal Parlament european al è stât presentât un studi che al denuncie cemût che tai ultins agns a sedin stâts masse pôcs i pas indenant fats par meti in vore, intai diviers stâts de Union, i indreçaments de Cjarte europeane pes lenghis regjonâls o minoritariis. Ancje il plan di azion comunitari sul plurilinguisim pai agns 2004 – 2006 nol è lât masse ben, viodût che si calcole che a sedin stâts otignûts dome il 30% dai obietîfs programâts.
Font: Eurolang, 23 e 24/03/09; Nationalia, 20/03/09


text:
Seste edizion dal premi bienâl di poesie “Tracanelli”: la consegne pai 30 di Setembar
Al è jessût il bant di concors pe VI edizion dal premi bienâl di poesie Nelso Tracanelli, organizât dal Comun di Sant Michêl sul Tiliment, cul patrocini di Associazion “La Bassa”, Societât Filologjiche Furlane, EFASCE, CUF di Udin, “Centro Studi Paolo Pasolini”, CIRF, Provinciis di Vignesie, Pordenon e Udin, Regjon Venit e Friûl-Vignesie Julie.
Il premi, che al intint memoreâ e promovi la figure e la opare di Nelso Tracanelli (1934-2002), al à dentri une sezion in lenghe furlane (di cualsisei variante locâl) e une in lenghe taliane.
Si pues partecipâ a dutis dôs lis sezions, li che i concorints a podaran presentâ no plui di trê poesiis che a vedin al massim 30 viers par ognidune. Lis composizions a varan di jessi ineditis.
Par dutis dôs lis sezions il prin premi al è di 1.000 euros, secont e tierç di 500 e 300 euros.
Par cui che al à voie di partecipâ, e je une cuote di 10 euros par spesis di segretarie e il tiermin al è ai 30 di Setembar dal 2015.
La premiazion si davuelzarà ai 20 di Dicembar.
Te ultime edizion dal 2013, il vincidôr de sezion furlane al è stât Antonio Cosimo De Biasio di Cordenons cu la poesie “A tìro sempre ario uvì de me”.
Par vê informazions o viodi il regolament complet, rivolzisi ae biblioteche comunâl “Nelso Tracanelli” di San Michêl sul Tiliment, vie Piave, n. 2, tel. 0431-50020 fax 0431-512980, direzion di pueste eletroniche biblioteca@comunesanmichele.it, o pûr viodi sul sît dal Comun: www.comunesanmichele.it
CUI JERIAL NELSO TRACANELLI
Mestri elementâr di Sant Michêl sul Tiliment, poete e scritôr, conseîr dal so Comun e de Filologjiche, tra i fondadôrs de Associazion “La Bassa”, al è stât un dai prins a movisi par fâ tornâ in Friûl il Mandament di Puart e in particolâr il so Comun di nassite, Sant Michêl. ❚
✒ Redazion


text:
Musiche in Friûl di divignince celtiche
Nol è facil fevelâ dal mont musicâl dai Celtis, dal moment che chescj popui indoeuropeans a àn vivût cualchi mileni fa e pôc nus è restât di lôr, se no propri nuie, in riferiment aes pratichis musicâls. Al sarès a ogni mût plui just fevelâ di musichis dai paîs di divignince celtiche, parcè che ogni grup, si crôt, al veve lis sôs usancis specifichis, in funzion de lenghe e dai mûts di trasmission de culture e des diviersis pratichis.
Di fat cumò, cul tiermin musiche celtiche, si intint la musiche popolâr dai paîs cun origjins celtichis, come il Friûl, e dispès la modernitât è a fondût la tradizion musicâl di un popul cun formis plui modernis, tant che il folk, fintremai al rock e al metal, rangjât daûr di struturis al solit leadis aes danzis antighis, come il reel, une danze svelte, il slip jig, pes feminis, la gighe, e altris.
In Friûl, o vin grups che si dedichin a chestis atmosferis musicâls. Par esempli, i Nosisà di Pasian di Prât, grup folk-rock che al cjante par furlan, cun sonoritâts che a evochin lis atmosferis dal mont celtic, autôrs di cinc discs e di un gnûf di prossime jessude. I Carantan, che a fasin musiche tra la popolâr di confin in lenghe furlane e sperimentazions variis che a riclamin ancje i Celtis. Daspò, i Diavent di Udin, cuntun non che al ven de mitologjie celtiche e che purtrop si son dividûts l’an passât. Di sigûr a ’nd è altris, che us invidìn a scuvierzi e a scoltâ, sedi tai lôr discs che in rassegnis de Regjon, chês che a promovin gjenars dal folk aes plui variis formis de world music, come par esempli il Folkest e il Folkclub di Buri. ❚
(Al.Scr.)


text:
COGNONS DAL FRIÛL
Midiant de storie dai cognons furlans, si fâs ancje la storie dal nestri Friûl. Ve chi cualchidun di chei de nestre redazion, che o viodês lis firmis vie pal gjornâl.
(gjavâts fûr di «I cognomi del Friuli» di Enos Costantini e Giovanni Fantini ed. La Bassa/LithoStampa.
O ringraciìn i autôrs pe disponbilitât e pe colaborazion).
LANFRIT
Di un non di persone che al varès di jessi par talian Lanfredo, di clare divignince des Gjermaniis, documentât in Italie dal VIII secul (Lanfredus, Lanfridus) e che in documents langobarts si lu cjate ancje tant che Lamfrid (npl 752). Land-fried al pues volê dî “paîs di pâs” o miôr “pâs intal paîs”. Cognon origjinari de Plêf di Vît dulà che si lu cjate dal ’300 a Anduins, passât a Forgjarie (un Lanfrit di Pitas intal 1415 e un Urban di Pietro di Lanfrit intal 1504) e in altris bandis. A Pinçan, un Denel di Lanfrit intal 1450.
TOMADA
Al è il feminin di Tomât, variant dal non Tomâs. Ital 1360 Tomada filia Endici Polca de Moiimaco; intal 1567 Petrus q. Leonardi de Tomada de Usaccho. Dentri dal schedari Corgnali: 1481 mestri Domeni de la Tomade a Udin. Tomàde al jere ancje un mût di misurâ il vin li che il cuinç (unitât di misure di une volte, variabil sui 60-80 litris) si divideve in 48 bocâi impen di 64. Al è un cognon avonde difondût: Udin, Susans di Maian, Nimis, Tarcint, Cjampfuarmit (1581 Jacobus q. Antony Thomada de Villa Campiformy; 1588 Leonardo q. Josephi della Thomata; 1592 Dominicus q. Josepho della Tomada), Gjalarian di Listize, Martignà, Plain di Pagnà, e v. i.
A Glemone, intal 1644 Joannes Franciscus filius ser Thoma dilla Thomada.
STOLFO, STOLF, STOLFA
Al à di lidrîs il non di persone di divignince des Gjermaniis di Astòlfo, puartât in Italie dai Langobarts. Però intal 1420 a Clavais al jere un Cristoforo det Stolfo (Gortani, 1898). Intal 1343 Stolffus de Fana. A Udin intal 1425 ancje Tolf. Dentri dal schedari Corgnali: 1341 Stolfo de Coloreto; 1366 Leon.do Stolfi de Utino; 1415 Petro q. Stolfi a Tarcento; 1485 Francisco q. Vignuti Stolfi de Aviano; 1491 Joh. Stolfi de Topo.
La forme Stolf si cjate a Pordenon (1613 Zuan de Stolf) e a Sant Vît dal Tiliment; Stolfa a Monfalcon e Gurize; Stolfo a Cjarlins, Nimis, Chions, Daçan, Pordenon. ❚


text:
Zenâr - Fervâr 2016
ZENÂR-FEVRÂR - PRIME PAGJINE. EDITORIÂL - Mangjait furlan, no stait a mangjâ il Friûl! La resistence alimentâr e prepare il Friûl dai nestris nevôts / (L)INT FURLANE. Fuarcis gnovis par gnovis bataiis / Gnovis pal 2016 / Il 2016 de politiche al sarà un an fondamentâl pe autonomie / PAGJINE 2 – IPSE DIXIT. A à n dit de lenghe furlane / 70 AGNS DI PATRIE DAL FRIÛL - Un sfuei fenomenâl, une autentiche viole tal teren glaçât. 70 agns fa e nasseve «Patrie dal Friûl» | I FONDADÔRS. Felix Marchi | I FONDADÔRS. Josef Marchet / La cunvigne pai 50 agns di Moviment Friûl / PAGJINE 3 - La gnove stagjon de Corsiche. I nazionaliscj pe prime volte al guvier de isule | Pasquale Paoli, il pari de prime costituzion moderne | Une isule in lote pal autoguvier / COGNONS DAL FRIÛL / Pieri Fontanini di ultin dai Mohicans a prin citadin. Cuntun atac a Rome / PAGJINE 4 - Termis di Darte: gnove gjestion par un gnûf rilanç | Un tic di storie | Termis antighis e Spa in Friûl / Il moment di aur des scuelis cjargnelis / NETITI LA LENGHE / PAGJINE 5 - Un imprenditôr al servizi dai emigrâts / VIERS IL FRIÛL. Ancjemò intarts e tecnicisims cuintri de volontât popolâr / CJARGNE. Il personaç: Lavinia Garibaldi / PAGJINE 6-7 - IL LUNARI DI FEVRÂR / SIMPRI BOGNS. Sergio Cecotti, Il President, Feagne, 2003 / LA POESIE / RICETE / PROVERBIS / IMPRESCJ / ORT FURLAN / IL SANT DAL MÊS / IL PERSONAÇ STORIC / NO SON PERAULIS PAR VECJOS / PAGJINE 8 - SLOVENIE. L’incuintri anuâl fra slovens al jude il rapuart fra i popui, ancje te storie / FRIÛL EUROPE. Puigdemont president: pe Catalogne un “Bon Principi” / Premi Epifania a pre ’Sef Cjargnel, custodi dal cjant patriarcjin / PAGJINE 9 - SCOMENCÂTS PAR FURLAN. “Il Mestri e Margarite” di Michail Bulgakov | Il libri e l’autôr | Il tradutôr / PRESENTAZIONS. Memoriis di Adrian | Divine Comedie par furlan / E il Friûl al vose Vai Fradi: al è il moment di Doro Gjat / PAGJINE 10 - I artiscj de musiche si cjataran a Sedean tal non dal jazz, dal contemporani e di Pasolini | SOT DE LINT. La “residence di artiscj” | Il “Jazz” in Friûl / «In file 2016» ai Colonos, teme il taramot: “Paîs di maseriis e di pestelacs” / CE MÛT CHE SI LEI LA GRAFIE FURLANE / PAGJINE 11 - IL FERÂL. Sessante agns di profezie / ZÛCS / PAGJINE 12 - CUINTRISTORIE DAL TARAMOT. Prime pontade. Cuarantenâl dal taramot e “model Friûl”: cuistion di lidrîs, no di stanzie dai botons / DI SCJAS IN SCJAS: I TARAMOTS INTE STORIE FURLANE. Introduzion aes pontadis //
*** I articui a son disponibii fracant sul titul. Buine leture.


text:
I leams fra Friûl e Egjit: lis intuizions di pre Pressacco
I leams jenfri Aquilee e Alessandrie di Egjit a forin sul imprin intuîts di bonsignôr Guglielmo Biasutti, ma dome cun pre Gilberto Pressacco cheste ipotesi e fo rinfuarcide.
Cûr dai interès de sô ricercje e fo la difusion dal cristianisim in Aquilee e tal tierç volum de Opare Omnia, intune des ultimis intervistis sul argoment, Pressacco a proposit di une cunvigne che e jere a pene stade al disè: «E intindeve di dimostrâ che in cualchi pas dal Gnûf Testament e ancje dai paviments musîfs de citât si rivin a scuvierzi leams strents tra lis glesiis di Aquilee e chê di Alessandrie».
In chê ocasion, Pressacco al spiegà che «o vin cirût di tirâ fûr dut ce che si rivave de Letare ai Romans e de Letare a Timoteu di Sant Pauli. Il professôrs Douglas Campbell dal King’s College di Londre al à dimostrât che dentri dal an 50 a Aquilee al jere rivât a insegnâ un mestri judaic cristian de corint di Apollo, si no adiriture lui stes. E Apollo al è il grant opositôr di Pauli». Si sa po che Pauli al dîs di jessi rivât fintremai al Iliric. Te taule taronde conclusive di chê cunvigne su Aquilee e Alessandrie, al siere Pressacco te interviste, «o ai volût un confront diret fra i professôrs Luigi Moraldi e Campbell, dulà che al è saltât fûr che fermâsi al Iliric al voleve dî che no si podeve lâ te provincie di Aquilee, la Venetia et Istria, par vie che li a vevin bielzà plantade la Glesie i siei aversaris».
«Aquileia-Alessandria d’Egitto. Le radici comuni», a partî dai studis di Pressacco, al è stât ancje il titul di une cunvigne dal 2009 e i ats a son stâts publicâts de Forum edizioni. (A.L.) ❚


text:
Març 2016
MARÇ - PRIME PAGJINE. EDITORIÂL - Ce i covential vuê al Friûl? / (L)INT FURLANE. Une ocasion uniche pes fuarcis autonomistis / Il numar / Segnâi bilengâi: Udin si dismentee masse dispès che e varès di jessi capitâl / PAGJINE 2 – IPSE DIXIT. A à n dit de lenghe furlane / Referendum pe Regjion Friûl-Triest e cuintri lis Uti: vie cun lis firmis e il percors che si varà di fâ / Racueltis di firmis popolârs, la storie / PAGJINE 3 - La Ereditât Di Aquilee e je la capacitât di integrazion di culturis diferentis | I leams fra Friûl e Egjit: lis intuizions di pre Pressacco / COGNONS DAL FRIÛL / La Comunitât Linguistiche Furlane e cres simpri plui e e tache a dâsi une struture / PAGJINE 4 - Musichis e danzis di Resie. Si prove la candidature Unesco | Cemût che si jentre te liste | I patrimonis tutelâts in Patrie / VIERS IL FRIÛL. Sapade In Friûl e môf un jespâr / NETITI LA LENGHE / PAGJINE 5 - La cisile, simbul de primevere (o Vierte) tal imagjinari dai furlans e intune innomenade cjançon | Cui jerial Luigi Garzoni? | Il test de cjançon «Cisilute» / 70 AGNS DI PATRIE DAL FRIÛL. Il zovin Pasolini su «Patrie dal Friûl» / CJARGNE. Elio Grassi. Il spacecamin di Tierç di Tumieç / PAGJINE 6-7 - SIMPRI BOGNS. Antoine de Saint-Exupéry, Il Piçul Princip, tradusût di Albino Manfredo in lenghe furlane, Trevîs, 2015 / LA POESIE. Vint di Pasche (1961) / RICETE. Sope di ai / PROVERBIS / IMPRESCJ / IL LUNARI DI MARÇ / ORT FURLAN / IL SANT DAL MÊS. Ss. Ilari, vescul, e Tazian, diacun, martars / IL PERSONAÇ STORIC. Francesc Creme dai Bulgars / NO SON PERAULIS PAR VECJOS. Home banking / PAGJINE 8 - SLOVENIE. Il «Troi de pâs» e chês altris candidaduris UNESCO / A tornin lis “Lezions di Autonomie”, mai cussì necessariis come in chest periodi storic / FRIÛL EUROPE. A cui zovial l’acuardi tra Union europeane e Ream Unît? / PAGJINE 9 - SCOMENCÂTS PAR FURLAN. “Dracula di Abraham Stoker” | Il libri e l’autôr | Il tradutôr / Gnove scuvierte su la acuile di Beltram, simbul de Patrie: interviste ae diretore dal Museu dal Domo di Udin / No sta a contâmi dome chê storie: e la storie dal Friûl si cjante intun Rap / PAGJINE 10 - Une fadie… Divine. Lis faturis dal tradutôr de Divine Comedie a pene jessude in lenghe furlane | La Comedie prin di Aurelio Venuti | La prime traduzion / Nus à lassât il pitôr Luigi Martinis, poete de Vierte furlane / PAGJINE 11 - 70 AGNS DI PATRIE DAL FRIÛL. IL FERÂL. Felix Marchi: une vite par une idee / PAGJINE 12 - CUINTRISTORIE DAL TARAMOT. Seconde pontade. “Spontani”, tant che butâ sù malte / DI SCJAS IN SCJAS: I TARAMOTS INTE STORIE FURLANE. An 998: “Mil e mai plui mil” al devente cuasi vêr //
*** I articui a son disponibii fracant sul titul. Buine leture.


text:
La Fieste dal Friûl dal 2017 si fasarà a Sapade/Plodn E intant, pal passaç in Friûl, lis solitis promessis de politiche…
Il dissen di leç pal passaç di Sapade-Plodn al Friûl al rivarà in aule pe votazion finâl. La ultime promesse e je di Ettore Rosato, cjâf grup dal Partît Democratic ae Cjamare dai Deputâts in ocasion de assemblee nazionâl dai zovins de Anci, il “sindicât” dai comuns talians. Rosato però nol à specificât i timps, al à dome dit che il proviodiment nol restarà a fâ polvar tai scansei. Nol reste che ingropâ une altre volte il cjanton dal façolet e sperâ che no sedi promesse di Arlechin.
dal comun dal cjadovri intant si va indenant cu la bataie e il Comitât locâl al à anunziât che al scrivarà une letare al president de Republiche Sergio Mattarella par sburtâlu a cjapâ posizion su pe discriminazion che a stan patint. Lunis ai 18 di Avrîl ancje la Zonte provinciâl di Udin e à volût continuâ a stâ dongje ai sapadins e il president de Provincie di Udin Fontanini al à clamât adun i siei assessôrs a For Di Avoltri, invidant a partecipâ ae riunion in trasfierte il sindic di Sapade Manuel Piller Hoffer. Po dopo, une altre manifestazion di vicinance e je stade decidude in ocasion de Fieste de Patrie dal Friûl, che ai 3 Avrîl passâts si è celebrade a Gardiscje.
in chê ocasion si à decidût che il prossim complean de patrie, il numar 940, al sarà festezât propit a sapade: la idee e je rivade dal president dal Istitût Ladin Furlan Lorenzo Zanon e subit si son dits dacuardi ducj, dai rapresentants dal Comitât di Plodn al president de Assemblee de Comunitât Linguistiche Furlane Navarria, al stes president Fontanini, fin a rivâ al conseîr regjonâl Claudio Violino che, ae vee de Fieste de Patrie, al à volût regalâ al sindic di Sapade la bandiere di vuere dal Patriarcjât, chê cu la acuile su sfont ros, simbul unitari di dut il Friûl. L’auspici al è che pai 3 di Avrîl dal 2017 cheste benedete leç e sedi finalmentri fate buine… ❚
✒ David Zanirato


text:
DI SCJAS IN SCJAS: I TARAMOTS INTE STORIE FURLANE. Il ribalton dal 1511
Nol coventarès di sigûr spiegâ parcè che il 1511 al rapresente un rût ribalton, un vêr laboratori, e cetant impuartant, par rivâ a capî cierts moviments, no dome de tiere, ma ancje de societât e de sô complicade anime plurâl, in cheste nestre tribulade Tiere dal Friûl. Si rive un pas ae volte ae grande Apocalìs, che in cualchi maniere e rapresente un confin inte storie de Patrie, jenfri il prin e il dopo.
Il ‘400 si jere a pene sierât cui Turcs. E subit dopo, Vignesie nus dissanganave cu la vuere cuintri l’Imperadôr, a partî dal 1508, durade par plui di vot agns: paîs brusâts, oms obleâts a lassâ il lavôr dai cjamps par lâ a scombati berlant “Vive Sant Marc”, maçalizis e cjaristie. Ancje la peste e je vignude a cjatânus, che simpri e salte fûr de sô tane cuant che la miserie e decît di fâ il so nît jenfri i umans. Ai 27 di Fevrâr dal 1511, la dì di Joibe Grasse, intune Udin incjocade dal Carnevâl, al sclope un dai plui grancj riviei popolârs e contadins da la Europe, stiçât di dôs fameis, i Savorgnans e i Torians, che a rapresentavin ancje i doi partîts plui rabiôs, i Çamberlans e i Strumîrs, ven a stâi chei che a volevin il Leon di Sant Marc e chei altris che invezit a preferivin la Acuile Imperiâl. Sanc, cjistiei brusâts, un rituâl di muart e di violence dificil di distudâ.
E a un mês dome di distance, velu un dai taramots plui trements de storie, un Orcolat furiôs che al à fat dams ancje vie pe Italie, in Istrie, in Carniole e intes Gjermaniis. Nus al àn contât i scritôrs e i cronichiscj plui impuartants di chê ete, di Martin Sanudo a Gregori Amaseo, cun peraulis plenis di maravee: a Udin a son colâts jù cjistiel e lobie vecje, chê dongje de glesie di Sant Zuan. Prime il penacul dal domo e po dopo ducj i cjamins des cjasis, e cun lôr une pestadice di rudinaçs di fâ pôre. Di sot tiere si veve sintût a businâ un aiarat puçolent, come di solfar, e par mês cheste peste stomeose si le sintive vie par ogni borc de citât. A Cividât e jere vignude jù la Glesie, la tor di Sant Domeni, chê di Sant Francesc e chê dal munistîr in Val. E inte seconde scosse, chê dai 8 di Avost, a jerin stâts ancjemò altris disastris inte antighe capitâl langobarde, e plui di trê mil vitimis a jerin restadis sot des maseriis. Madone di Mont e Faedis a vevin tremât tant che une schene sot des vuiscjadis dal mostri. Dal cjistiel di Tarcint dome une spice di piere e jere stade sparagnade. Di Osôf e Pinçan pôc o nuie si jere podût salvâ.
Come il solit, Glemone e veve vût di gloti la piês bocjade, cambiant dal dut il so profîl urban. E no dome inte citât, ma sù intal alt, fin al dormitori di Sante Agnês, e il munistîr di Sante Clare, cu lis glesiis di Sante Marie la Biele e di Sant Blâs. Al fo interpretât tant che un segnâl orent il fat che lis crôs a jerin coladis jù, insiemi cul bielissim tor des oris, e il so orloi, un svant par dute la comunitât, e lis muracis di difese a jerin stadis dal dut savoltadis, tacant de Puarte dai Mus fin ae torate de Bataie. Adiriture, si jere crevade par lunc la mont Glemine, e par doi mês la aghe dal Fontanon, su la place, e jere stade scure di pantan. La scosse e veve ridusût in nuie ancje il domo di Tumieç. La sgrife dal taramot e rivarà a fâ dams fintremai a Sacîl, là che e fo butade par tiere buine part dal Palaç antîc dal Municipi, il tor di Sant Nicolau, cun tantis cjasis e cjamins. La corint de Livence si jere fermade, cun grande sorprese dai testemonis. La conte e fo di miârs di muarts. A Pordenon, prime che il tor si spacàs, a vevin sunât lis cjampanis a muart, cence che man umane e tocjàs la cuarde. Un segnâl sigûr dal Cîl o dal Infier. ❚
✒ Agnul Floramo


text:
Musichis e danzis di Resie. Si prove la candidature Unesco
Resie e domande il sostegn pe sô candidature Unesco, pontant su la sô musiche e sui siei bai. Par chest, il sindic Sergio Chinese al invide operadôrs culturâi, esperts di musiche e danze, professôrs e dutis lis figuris dal setôr, a sotscrivi une cjarte (che si pues domandâ midiant la mail dal comun: resia@com-resia.regione.fvg.it) indulà che si cjate une declarazion di firmâ a pro di cheste propueste. La intenzion e je chê di fâ jentrâ il bal popolâr e lis musichis roseanis antighis inte liste des oparis mestris dal patrimoni orâl e imateriâl de umanitât.
Un percors cetant lunc e complicât, tacât tal 2011 e no ancjemò finît, curât fin cumò dal antropolic Stefano Morandini e dal musicolic Roberto Frisano, in buine intese cul comun di Resie e cu lis variis associazions che a divulghin e che a mantegnin il tant particolâr patrimoni musicâl e coreutic dai roseans.
Il percors par proponi une candidature di chest gjenar nol è par nuie facil. Prin di dut, bisugne che il ben imateriâl al rispuindi tal stes timp a cinc criteris: che al sedi un patrimoni culturâl imateriâl, che la sô iscrizion e vedi tant che obietîf la tutele e la promozion a nivel mondiâl, che si pensi a un sisteme di tutele, che la propueste e vedi la poie e la partecipazion de comunitât e infin che il ben al fasi part di un inventari locâl dal patrimoni culturâl.
La documentazion necessarie e je bielzà stade produsude, daûr di un lavôr seri dai studiôs - insiemi cul grup folcloristic e cul côr Monte Canin di Val Resie - concludût tal 2014. A son stâts realizâts une trentine di rilevaments audiovisîfs cu lis relativis schedis di catalogazion BDI (il standard nazionâl di catalogazion dai bens imateriâi). Dutis lis cjartis a son stadis daspò validadis dal Centri Regjonâl di Catalogazion e Restauri di Passarian midiant di un sisteme informatic specific, fin che dute la documentazion e je stade trasmetude al Ministeri talian, che tai prossims timps al varà di individuâ une sole des candidaturis, tra dutis chês talianis che a àn fate domande, di proponi infin al Comitât Unesco. Chest si riunìs ogni doi agns in session ordenarie par determinâ lis gnovis jentradis intal patrimoni mondiâl, in chest câs imateriâl.
Sperìn ben par Resie! ❚
✒ Alessio Screm


text:
I SANTS DAL MÊS. Sants Ermacore e Fortunât
Ai 12 di Lui
Sants Ermacore, vescul, e Fortunât, diacun
Protomartars de Glesie mari di Aquilee e protetôrs des arcidiocesis di Gurize e di Udin
Solenitât
Ermacore, che inte venerazion al è simpri stât compagnât dal diacun Fortunât, al è cognossût di biel principi tant che prin vescul e prin martar di Aquilee. I nons di Ermacore e di Fortunât si ju lei intal Martirologji jeronimian e a lôr, daspò de sante Vergjine Marie, e je stade dedicade la basiliche di Aquilee. Ermacore, che la tradizion lu dîs dissepul di Marc, al jere stât venerât za te antichitât in dutis lis regjons dal alt Adriatic e di là des monts, pardut là che e rivave la metropolie de Glesie aquileiese. Chescj doi sants a son i protetôrs principâi des arcidiocesis di Gurize e di Udin, e de citât di Udin.
Test gjavât fûr dal Messâl par furlan, di agns in spiete de aprovazion di bande de CEI (Conference Episcopâl Taliane).


text:
PRESENTAZIONS. Divine Comedie par furlan
Al è zaromai di passe un an che inte Sale dal Consei provinciâl di Udin si presentin libris sul Friûl e par furlan: scuasit une flôr des gnovis publicazions intal cjamp. In Zenâr a son stâts protagoniscj doi libris de Kappa Vu.
«Al è tant che tornâ par un troi di montagne che si è fat tantis voltis ma in altre stagjon, cun altris colôrs e un altri savôr intal aiar […] une riprese musicâl dal teme intune gnove armonie: chê dal furlan». A podin jessi strucâts cun chestis peraulis di Adrian Cescje la impuartance e il valôr de opare di Aurelio Venuti: la traduzion integrâl de Divine Comedie (ed. Kappa Vu), presentade vinars ai 22 di Zenâr.
Une traduzion che, dopo di studis su la figure storiche di Dante e la sô poetiche, e regale ae lenghe furlane une version de opare leterarie plui cognossude intal mont che e manten no dome i siei significâts e il sens liric, ma ancje la metriche e, soredut, la melodie dal poeme. E forsit un piçul svindic rispiet al famôs Ces fas tu? di Dante, che di chel o fevelìn a pagjine 2 inte rubriche Ipse Dixit. ❚ ✒ (R.F.)


text:
Austria: Codice Postale (CAP) in altre importanti città
Vienna - Linz - Salisburgo - Innsbruck - Graz - Klagenfurt - Eisenstadt - Bregenz - Sankt Pölten - Braunau am Inn - Wiener Neustadt - Wels - Villaco - Steyr - Leonding - Krems an der Donau - Feldkirch - Dornbirn - Bischofshofen - Bad Ischl - Zell am See - Spittal an der Drau - Schruns - Sankt Andrä - Saalfelden am Steinernen Meer - Ried im Innkreis - Mödling - Melk - Mariazell - Lustenau - Lienz - Leoben - Kufstein - Kitzbühel - Imst - Hopfgarten im Brixental - Hallstatt - Hallein - Fucking - Freistadt - Bruck an der Mur - Bludenz - Baden - Ansfelden - Hall in Tirol - Bleiburg - Zwettl Stift - Zell-Pfarre - Waidhofen an der Ybbs - Vomp


text:
L’Irish National Liberation Army (INLA) al à declarât di vê finît cu la lote armade e che, di cumò indenant, al puartarà indenant i siei obietîfs dome par mieç di azions politichis. La comunicazion e je stade fate ai 11 di Otubar dai rapresentants dal Irish Republican Socialist Party (IRSP), che al rapresente la ale politiche dal moviment. In dì di vuê no si sa nuie sul procès di disarmament dal INLA, ma al somee che a sedin za stâts inviâts dai contats cul guvier par rivâ a chest obietîf intai prossims mês. La gnove e je stade cjapade in maniere positive, ancje se cuntune cierte cautele, de bande dai rapresentants politics principâi de Irlande dal Nord che però, dopo des peraulis, a domandin di viodi i fats. L’INLA, che al veve in pîts un fermait il fûc bielzà di undis agns, al jere nassût tor de metât dai agns ’70 di une cueste dal cussì clamât Official IRA.
Font: BBC, 11/10/09; AP/RN, 15/10/09


text:
La Celtic League e à imbastît un progjet che al ponte a incressi la presince des lenghis celtichis su la rêt e, in particolâr, su Wikipedia. Lis lenghis interessadis a son duncje il galês, il gaelic irlandês, il breton, il gaelic scozês, il cornic e il manx. Tal zîr di un an, si ponte a fâ jentrâ une des lenghis celtichis tra lis dîs plui dopradis su Wikipedia. Un tant di une bande par ufrî plui risorsis scritis ta chestis lenghis intun lûc che al è disponibil par ducj, e di chê altre par incressi la cognossince des lenghis celtichis ator pal mont e la cussience di chei che lis fevelin. Par rivâ a chescj obietîfs, in plui di tirâ dongje int che si impegni a scrivi articui ta chestis lenghis par Wikipedia, la Celtic League e cirarà di coordenâ lis azions des diviersis organizazions che a operin a pro de lenghe intes sîs nazions celtichis. Cun di plui, a man a man che il progjet al larà indenant, si proviodarà a informâ sui progrès fats.
Font: Gaelport, 20/10/09; Celtic League, 10/09


text:
Johann Pachelbel
Johann Pachelbel ( 1653 - 1706) al fô un religjôs , compositôr e organiste todesc.
Oorganiste e compositôr di un grum di oparis di musiche baroche , al è famôs par jessi l'autôr dal Canone di Pachelbel , la sô opare pui cognossude.
Biografie[cambie | modifiche il codiç]
Al scomence l'ativitât di musiciste a Erfurt, in te Gjermanie centrâl.Il sô contribût tal svilup de musiche sacre de Glesie Protestante al è fondamentâl,cun lîs sôs oparis par tastiere.
Il fradi pui grant di Johann Sebastian Bach , Johann Christoph Bach , al fô student di Pachelbel. Pachelbel al jere musiciste in te capele di Eisenach,citât di Johann Ambrosius Bach e lûc di nassite dai sôi fîs (comprindût il Bach pui famôs , Johann Sebastian Bach ) par un an,atôr dal 1670. Al fô ancje santul di batisin di Johanna Judith Bach, fîe di Johann Ambrosius Bach, duncje sûr di Johann Sebastian Bach.
Pachelbel a la a scrît musiche strumentâl par tancj stroments,soredût il violin , sonadis da cjamare , musiche sacre e un bon numar di cjantadis par la Glesie Luterane .
Al fô mestri di Johann Heinrich Buttstet e i sôi fîs Wilhelm Hieronymus e Charles Theodore , deventâs ancje lôr organiscj e compositôrs.


text:
Il coletîf
Endavant al à inviât une campagne par domandâ che la lenghe
ocitane e vegni doprade inte segnaletiche, intai avîs e intal
materiâl informatîf dal servizi di bus e di tramvie de citât di
Tolose, compagn di ce che za al sucêt su la metropolitane citadine.
La campagne e nas de volontât di rindi plui coerente la politiche
linguistiche de aministrazion locâl e di sburtâ a socializâ
l’ocitan sei framieç de comunitât locâl, sei par integrâ miôr
i imigrâts che a rivin dal Nord e dal Sud. Endavant al è un coletîf
indipendent che za di timp al è in prime linie intes mobilitazions
par svilupâ la lenghe ocitane e par slargjâ il so ûs.
Font:
Jornalet, 30/10/13


text:
28/12/10
Ludoteca in biblioteca
09/12/10
Interviste ai Luna e un Quarto
Juste dopo da la lôr vitorie al Premi Friûl 2010, o vin pensât di fâi une piçule interviste par fausai cognossi plui di dongje....
Al Palamostre o vês vût un grant sucès, us ale spietaviso?
Balute: "Un pôc sì e un pôc no, o savevin che la nestre propueste e jere valide, ma tai concors no si sa mai..."
Boris: "Soredut intai moments finâi de serade nissun di nô a si spietave di sierâ in bielece. Chest parcè che in ogni câs chei atris grups a erin une vore energjics, preparâts cualitativementri e a tratavin ducj, tai tescj, tematichis origjinâlis e di spessôr. Cun di plui a jerin ducj grups metal, punk...rockettârs! A si sintivin un pôc "fûr dal coro", ma ale fin o sin rivâts a convinci la zurie e a concuistâ il public! une sodisfazion che no a presit!"
Davide: "O vin lavorât plui che podevin sui tocs di proponi al Premi Friûl, o crôt tant che ducj i grups partecipants. Ma o sintivin, in font, di vê une marce in plui: la Basse Furlane come element identitari che a nus unìs e a nus insiore, une consapevolece madurade intai agns di ognidun di nô e deflagrade in musiche".
Al Premi Friûl e an definît la vuestre musiche tant che "indreçade su atmosferis che van dal Mediterani ae bocje dal Mississipi", cualis sono stadis lis vuestris influencis musicâls plui impuartantis?
Davide: "Ancjemò in fassis o scoltavi i Led Zeppelin, che e an metût insiemi blues e rabie aes plui morbidis sonoritâts folk e mediteraniis. Ma ce cal è pasât al è pasât: i Luna e un Quarto a si voltin indaûr cun rispiet, ma in veretât a son plui atents a interogâsi su la funzion de musiche in dì di vuê, ae so fuarce agregant."
Boris: "Il fat di podê sunâ intun grup come i Luna e un Quarto a nus permet di meti in pratiche (o in musiche) dut, o cuasi dut, di ce che o vin imparât a apreçâ e a cognossi intal cors dai agns scoltant e sperimentant vecjis e gnovis musichis. E a vût grande impuartance la influence dal cjantautorat talian e di chel furlan e siguramentri la passion pe musiche balcaniche e dal est - Europe, ma poi ancje il jazz, il vecjo blues e il folk acustic...podaressin stilâ une liste lungjissime...in dut câs un gran numar di gjenars che a nus permet di vê un repertori une vore singolâr!"
Tai vuestris tescj and'è plui di un riferiment al Etiopie, cemût mai une tiere cussì lontane a tocje lis vuestris cjançons cussì di dongje?
Davide: "L'Etiopie, in particolâr, parce che il Balute a nus a puartât dongje emozions e calôr, vivûts in diferentis ocasions in chel paîs african. Se par tante int le Afriche a vûl dî aretratece, parcè che il P.I.L. nol é ai nivei dai stâts dal nord dal mont, par me e je invezit un model di cjalâ sot tancj ponts di viste, no dome musicâi, une ricjece che ca di non e jè aromai cuasit dal dut pierdude par vie dai modei culturâi che e an rindût l'omp prin di dut un consumadôr.Invezit o sin prime oms."
Balute: "La nestre musiche si base su temis "mondiâi", derivâts di varis viaçs fats individualmentri, l'Etiopie in particolâr la considerin une tiere lontane gjeografichementri, ma dongje al nestri cûr".
Il prin disc al è par solit un moment une vore impuartant par cui cal sune, ce ideis vêso pal vuestri prin lavôr?
Sergio: "Siguramentri e sarà une esperience gnove che nus puartarà a miorâ e a
jessi plui precîs intal sunâ. E sarà dure, intal cas cal sedi necessari, fâ une
cernite des cjançons, viodût che pal moment o vin 12 tocs. Al è un
pecjât lassâ fûr cualchidune... sperin di rivâ a cjatâ il just
compromès...".
Davide: "Il disc al scugnarà vê dentri chestis sugjestions e al sarà profondamentri gjenuin. A coventarà meti dentri la nestre personalitât e la nestre musiche, savint però che l'incuintri cun la int a si lu a dome dal vîf".
Boris: "O varin siguramentri di sclarîsi lis ideis e lavorâ a cjâf libar ma in maniere determinade. O vin za un repertori di 12 cjançons, e un pâr che a son in "costruzion" ma o pensi che la part plui interessant e sarà il lavôr in studi di regjistrazion, jessint ancje la nestre prime esperience e un sium cal si realize. O cirarìn, intal album, di mantignî sonoritâts naturâls e acustichis ma al stes timp energjichis par no vê un stac masse net cun lis esibizions dal vîf, solitamentri plui tiradis."
Prossime ocasion par scoltaus dal vîf?
Boris: "Sabide 11 di dicembar aes 20 e 30 alì de vecje sede dal circul "no fun" di Udin"
I Luna e un Quarto a son: Boris Sciacchitano (ghitare e darabouka), Jacopo Casadio (balalaika, ghitare soliste, vôs), Sergio Galasso (ghitare e banjo), Tomas Vergendo (vôs), Davide Sciacchitano (bas acustic), Alessio Turco "Balute" (armoniche), Cristian "Colete" Toneatto (batarie).
Par cure di Lorenzo Casadio
05/12/10
Il premi Friûl ai muzanês Luna e un Quarto
Compliments ai Luna e un Quarto che nosere e an vinçût il Premi Friûl 2010!
In curt su chest blog une interviste ae band...